Pasiūlymas Tarybos sprendimas dėl likusių 482 milijonų eurų iš sąlyginės 9-ojo Europos plėtros fondo 1 milijardo eurų sumos skyrimo ir panaudojimo bendradarbiavimui su Afrikos, Karibų ir Ramiojo vandenyno šalimis {SEK(2005) 242} /* KOM/2005/0051 galutinis */





[pic] | EUROPOS BENDRIJŲ KOMISIJA | Briuselis, 17.2.2005 KOM(2005) 51 galutinis KOMISIJOS KOMUNIKATAS TARYBAI Europos plėtros fondo (EPF) veiklos rezultatų apžvalga ir pasiūlymas dėl 9-ojo Europos plėtros fondo sąlyginių likučių skyrimo Pasiūlymas TARYBOS SPRENDIMAS dėl antros 250 milijonų eurų išmokos dalies iš sąlyginės 9-ojo EPF 1 milijardo eurų sumos mobilizavimo, kad būtų skirta antra AKR –ES vandens infrastruktūros priemonės lėšų dalis Pasiūlymas TARYBOS SPRENDIMAS dėl 18 milijonų eurų iš sąlyginės 9-ojo EPF 1 milijardo eurų sumos skyrimo ir panaudojimo Timor Leste nacionalinei orientacinei programai finansuoti 2006–2007 m. laikotarpiu Pasiūlymas TARYBOS SPRENDIMAS dėl likusių 482 milijonų eurų iš sąlyginės 9-ojo Europos plėtros fondo 1 milijardo eurų sumos skyrimo ir panaudojimo bendradarbiavimui su Afrikos, Karibų ir Ramiojo vandenyno šalimis Pasiūlymas TARYBOS SPRENDIMAS dėl pozicijos, kurią Bendrija turi priimti AKR–EB Ministrų Taryboje, susijusią su sprendimu dėl devintojo Europos plėtros fondo ilgalaikės plėtros paketo rezervo ir investicijų infrastruktūros priemonės išteklių panaudojimo finansuojant ES Energetikos iniciatyvą, remiant tarptautinę biržos prekių rizikos valdymo finansavimo priemonę ir prisitaikymą prie naujų ES pašarų ir maisto sanitarijos bei fitosanitarijos taisyklių, stiprinant Afrikos Sąjungą ir remiant pagreitintą iniciatyvą „Švietimas visiems“. Pasiūlymas TARYBOS SPRENDIMAS dėl pozicijos, kurią Bendrija turi priimti AKR–EB Ministrų Taryboje svarstant sprendimą dėl devintojo Europos plėtros fondo ilgalaikės plėtros paketo rezervo ir investicijų infrastruktūros priemonės išteklių panaudojimo skiriant antrąją AKR–EB vandens infrastruktūros priemonės išmokų dalį (pateiktos Komisijos){SEK(2005) 242} KOMISIJOS KOMUNIKATAS TARYBAI Europos plėtros fondo (EPF) veiklos rezultatų apžvalga ir pasiūlymas dėl 9-ojo Europos plėtros fondo sąlyginių likučių skyrimo ĮVADAS Per AKR–EB partnerystės susitarimo pirmąjį penkerių metų laikotarpį, prasidėjusį 2000 m. kovo 1 d. ir apimantį laikotarpį nuo ratifikavimo iki 2007 m. pabaigos, Bendrijos finansinės pagalbos Afrikos, Karibų ir Ramiojo vandenyno valstybėms (AKR) pradinė suma iš 9-ojo Europos plėtros fondo sudaro 13,5 milijardus eurų. 1 milijardas eurų iš šios sumos skiriamas remiantis veiklos rezultatų apžvalga, kurios metu įvertinama, kaip buvo įsisavintos skirtos lėšos ir išmokos[1]. Šiame komunikate patvirtinama, kad 2000 m. Komisijos pradėtos reformos per paskutinius metus davė geresnių veiklos rezultatų kalbant apie tai, kaip buvo įsisavintos lėšos ir išmokos[2] ir kad ši teigiama tendencija buvo dar labiau sustiprinta 2004 m. atliktos vidurio laikotarpio apžvalgos proceso metu. Jos metu buvo padaryta išvada, kad 9-ojo EPF lėšos, įskaitant visų ankstesniųjų EPF likučius, bus galutinai paskirtos iki 2007 m. pabaigos, tačiau vis dėlto Bendrijai nebus suteikta galimybė pilnai įvykdyti savo tarptautinius įsipareigojimus ir reaguoti į naujas tarptautines iniciatyvas. Todėl komunikate bus rekomenduojama priimti tris pridedamus sprendimų projektus: i) dėl 2-osios 250 milijonų eurų išmokos dalies paskyrimo vandens infrastruktūros priemonei, ii) dėl dar 18 milijonų eurų paskyrimo Timor Leste nacionalinei orientacinei programai finansuoti, jam tapus pilnaverčiu AKR grupės nariu 2005 m., ir iii) dėl 482 milijonų eurų sąlyginio likučio paskyrimo, bei du papildomus sprendimų projektus dėl paskirtų lėšų perkėlimo regioninėms bendradarbiavimo ir integravimo priemonėms, kurios leistų paskirti 2-ąją išmokų dalį AKR vidaus vandens infrastruktūros priemonei finansuoti ir dėl 482 milijonų eurų sąlyginio likučio dalies panaudojimo AKR viduje. EPF FINANSINėS VEIKLOS REZULTATAI Geriausi EPF įgyvendinimo rezultatai buvo 2003 m. Didelį įsipareigojimų kiekį galima iš dalies paaiškinti tuo, kad 2003 m. buvo pirmieji EPF įgyvendinimo metai. Tačiau išmokos taip pat buvo ženkliai didesnės nei bet kada anksčiau. Tokį teigiamą įvertinimą sąlygojo ne tik nepasikartojančios vienkartinės operacijos; preliminarūs 2004 m. duomenys patvirtina išmokų didėjimo tendenciją, kuri buvo pastebėta ir ankstesniais metais (žr. išsamiau 1 priedą). Šių vilties teikiančių rezultatų buvo pasiekta nepaisant to, kad bendradarbiavimui su daugeliu AKR šalių trukdė politinis nestabilumas arba krizės ir (arba) stichinių nelaimių padariniai. [pic] EPF įsipareigojimai ir mokėjimai (1990–2003 m.) (bendros sumos – nominali vertė) SPRENDIMAI MOKĖJIMAI Atsižvelgiant į papildomus įsipareigojimus, numatytus greičiausiai iki 2004 m. pabaigos, ir į panaikintus įsipareigojimus vykdomoms programoms, kurie sudaro apie 330 milijonų eurų per paskutinius penkerius metus, bendra metinių įsipareigojimų suma, reikalinga nepaskirstytiems konsoliduoto 9-ojo EPF likučiams įsisavinti vidutiniškai sudaro 3 445 milijonus eurų per 2005–2007 m. laikotarpį. Tai prilygsta 3 656 milijonams eurų bendro įsipareigojimų vidurkio per pastaruosius dvejus metus (2003–2004). 2004 m. vidurio laikotarpio apžvalga 2004 m. visose AKR šalyse, dėl kurių buvo pasirašytas Šalies strategijos dokumentas (ŠSD) – EPF programavimo pagrindas, buvo atliktos vidurio laikotarpio apžvalgos (VLA)[3]. Kotonu susitarime aiškiai nurodoma, kad dėl šių vidurio laikotarpio apžvalgų gali pakisti strategija (pokyčiai centriniame ŠSD sektoriuje) ir (arba) gali būti peržiūrėtos šalims skiriamos lėšos (sumažintos arba padidintos, ar perskirstytos tarp programuojamų išteklių ir orientacinių išteklių nenumatytoms reikmėms). Sprendžiant apie galimą šalims skiriamų lėšų pakoregavimą buvo remiamasi dviem kriterijais, papildytais „ypatingomis aplinkybėmis“: - šalies finansinės veiklos įgyvendinant Bendrijos pagalbą rezultatų įvertinimu; praėjusių metų rodikliais, naudojamais įsipareigojimų vidurkiui ir sutarčių sudarymo bei išmokų koeficientams apskaičiuoti ir teoriniu metų, reikalingų likusiam likučiui įsisavinti, skaičiumi; - šalies veiklos centriniuose sektoriuose rezultatų įvertinimu (ir, jeigu reikia, makroekonominė parama); - ypatingos aplinkybės: šalies pažangos reformuojant institucijas įvertinimas ir skurdo mažinimas bei specifinės aplinkybės, darančios poveikį šalies reikmėms, pažeidžiamumas ir veikla nuo ŠSD programavimo proceso pradžios, įskaitant padėtį po konflikto, su šalies įgyvendinimo gebėjimais susijusius faktorius (pvz., dekoncentravimo proceso statusas, laikinas delegacijos ir (arba) nacionalinius įgaliojimus suteikiančio pareigūno tarnybos (NAO) personalo trūkumas), ir kt. Vidurio laikotarpio apžvalga buvo atlikta atsižvelgiant į bendrą finansinę pusiausvyrą[4]. Galima pateikti preliminarią finansinių pasiūlymų, pateiktų EPF komitetui 2004 m. rudenį, ir dėl kurių Komisija numačiusi priimti galutinius sprendimus gruodžio mėnesį, santrauką: - 17 šalių nesiūlomi jokie paketų pakeitimai . - 13 šalių siūloma perskirstyti programuojamų fondų paketo ir paketo nenumatytoms reikmėms lėšas, bendrųjų išteklių sumą paliekant nepakeistą; daugiausia lėšos buvo perkeliamos iš mažai naudojamo paketo nenumatytoms reikmėms į programuojamų fondų paketą, kuris bendrai padidėjo 226 milijonais eurų (iš kurių 62 % skiriami mažiausiai išsivysčiusioms šalims). - 17 šalių siūloma padidinti skiriamas grynąsias lėšas (daugeliu atvejų tai yra lėšų perskirstymas tarp paketų); grynas sumos padidinimas iki 766 milijonų eurų (989 milijonų eurų programuojamų fondų paketo padidinimas, iš dalies kompensuojamas 223 milijonais eurų sumažinant paketus nenumatytoms reikmėms), iš kurių 97 % skiriami mažiausiai išsivysčiusioms šalims. - 15 šalių siūloma sumažinti bendras skiriamas grynąsias lėšas (įskaitant du sumažinimus A pakete); grynas sumos sumažinimas iki 432 milijonų eurų (programuojamų fondų paketo grynas padidėjimas sudaro tik 33 milijonus eurų), iš kurių 84 % susiję su mažiausiai išsivysčiusiomis šalimis. Bendrai tai reikštų 17,6 % gryną padidėjimą programuojamiems fondams, arba 1 248 milijonų eurų daugiausia (91 %) skiriamų mažiausiai išsivysčiusioms šalims, gebančioms gerai įsisavinti lėšas, ir kurių ekonominės bei politinės veiklos rezultatai yra patenkinami. Pervedant lėšas iš per didelių, nepanaudotų nenumatytoms reikmėms skirtų lėšų ir iš šalių, kurių veiklos rezultatai blogi, dar didesnis dėmesys bus skiriamas skurdui ir bendram 9-ojo EPF įsisavinimo gebėjimui didinti, stiprinant teigiamą įsipareigojimų ir išlaidų tendenciją. Prognozės 2004–2007 metams Naujausios įsipareigojimų ir mokėjimų pagal EPF prognozės buvo parengtos kartu su veiklos rezultatų apžvalga ir 2004 m. spalio mėn. pateiktos Tarybai[5]. Jos grindžiamos bendru kiekvienos nacionalinės ir regioninės orientacinės programos įgyvendinimo paketu ir AKR vidaus intervencija, kruopščiai patikrinta rugsėjo ir spalio mėnesį remiantis delegacijų ir centrinių administracijų pateiktais duomenimis. Kaip ir 2003 m. lapkričio mėn. Tarybos priimtose prognozėse, jose patvirtinama, kad 9-ojo EPF lėšos, įskaitant visų ankstesniųjų EPF likučius ir pirmąją 250 milijonų eurų išmokos dalį vandens infrastruktūros priemonei, finansuojamai iš sąlyginės milijardo sumos, bus galutinai paskirtos iki 2007 m. pabaigos, t.y. 9-ojo EPF veiklos laikotarpio, pabaigos (išsamiau žr. 2 priedo lentelę). 2006 m. viso laikotarpio apžvalga leis pakoreguoti esamas prognozes ir galutinai paskirstyti finansavimą, toliau siekiant tikslo, kad iki 2007 m. pabaigos visi likučiai būtų paskirti. Todėl vienintelė galimybė Bendrijai įvykdyti savo tarptautinius įsipareigojimus AKR šalims ir kitus neįvykdytus Kotonu susitarime numatytus įsipareigojimus – skirti sąlyginio milijardo likučius. Pasiūlymai dėl sąlyginio likučio panaudojimo 2004 m. kovo 22 d. Taryba, remdamasi Komisijos komunikato Tarybai ir Europos Parlamentui dėl būsimos ES vandens infrastruktūros priemonės vystymo ir dėl preliminarios EPF veiklos rezultatų apžvalgos išvadomis, sutiko skirti 500 milijonų eurų iš sąlyginės milijardo sumos Europos vandens iniciatyvai AKR šalims remti[6]. Be to, Taryba sutiko, kad pusė šios sumos galėtų būti skirta iš karto, ir kad iki 2005 m. kovo mėn. būtų priimtas sprendimas dėl antros 250 milijonų eurų išmokos dalies mobilizavimo bei dėl likusių 500 milijonų eurų panaudojimo, atsižvelgiant į 2004 m. atliktos šalies strategijos dokumentų vidurio laikotarpio apžvalgos išvadas ir į išsamesnę EPF veiklos rezultatų apžvalgą. 2004 m. gegužės 6 d. Gaboronėje Jungtinė AKR–EB Ministrų Taryba pritarė šiam požiūriui[7]. 2004 m. atlikus vidurio laikotarpio apžvalgą buvo galima pagal veiklos rezultatus, be papildomo finansavimo, perskirstyti išteklius tarp AKR šalių. Viso laikotarpio apžvalga leis skirti dar didesnį dėmesį tam, kaip naudą gaunančios šalys įsisavina lėšas, be to, tikimasi, kad perkėlus lėšas iš paketų nenumatytoms reikmėms ir iš programavimo paketų šalims, kurių veiklos rezultatai blogi, neprireiks papildomo finansavimo iš nacionalinių orientacinių programų finansavimo. Truputį atsiliekama įgyvendinant investicijų infrastruktūros priemonę, todėl papildomo finansavimo taip pat neprireiks. Todėl siūloma didesnes nei proporcingas sąlyginių likučių dalis panaudoti kai kurių tarptautinių AKR–EB įsipareigojimų vykdymui. Vandens infrastruktūros priemonė Vandens infrastruktūros priemonės įgyvendinimo modalumai buvo kruopščiai parengti glaudžiai konsultuojantis su valstybėmis narėmis. Po to EPF komitetui buvo pateiktas 247 milijonų eurų finansavimo pasiūlymas, ir 2004 m. lapkričio mėnesio šio Komiteto posėdyje buvo pareikšta palanki nuomonė. Pasibaigus EPF komiteto spalio mėnesio posėdžio itin teigiamoms diskusijoms buvo paskelbtas kvietimas teikti paraiškas pagal sustabdymo nuostatą[8]. Visų interesų grupių įvairiuose tarptautiniuose forumuose parodytas susidomėjimas leidžia tikėtis, kad 2005 m. pradžioje patvirtinus šį kvietimą dėl preliminarių paraiškų teikimo bus gauta labai teigiama reakcija. Tikimasi, kad bus pateikta paraiškų finansuotiniems projektams, gerokai viršijantiems kvietimo sumą ir visiškai pateisinantiems neatidėliotiną antros vandens infrastruktūros priemonės lėšų dalies skyrimą. Tokiu būdu anksti skyrus lėšas būtų galima anksti, nors vis dėlto tik 2005 m., paskelbti antrą kvietimą teikti paraiškas, kuriose būtų remiamasi patirtimi ir pamokomis iš pirmojo kvietimo. Todėl pridedami du sprendimų, kuriuos Taryba turi priimti, projektai: vienas, kuriame siūloma skirti dar 250 milijonų eurų iš sąlyginių 9-ojo EPF išteklių, ir kitas – dėl skirto finansavimo perkėlimo regioninio bendradarbiavimo ir integravimo priemonei siekiant vandens infrastruktūrų priemonei paskirti antrą lėšų dalį iš AKR vidaus paketo. Likę sąlyginiai likučiai Komisija, remdamasi Kotonu bei AKR–EB susitarimuose numatytais, tačiau tarptautiniu mastu dar neįvykdytais įsipareigojimais, atliko labai griežtą paraiškų likusiems 500 milijonų eurų iš sąlyginio milijardo atranką pagal prioritetus, atsižvelgdama į skubos ir skurdo principus, į pagalbos koncentraciją ir lėšų įsisavinimo gebėjimus. Nebuvo įtrauktas AKR grupės pasiūlymas dėl AKR–EB nelaimių infrastruktūros priemonės, skirtos padėti šalims apsisaugoti nuo nelaimių ir joms pasirengti bei valdyti situacijas po krizių, kadangi Komisija šiuos klausimus gali spręsti esamomis priemonėmis. Tačiau AKR sekretoriatas ir Komisija ėmėsi priemonių ištirti, kaip toliau stiprinti esamus mechanizmus ir kokių papildomų priemonių galima būtų imtis siekiant stiprinti AKR–EB bendradarbiavimą bei AKR vidaus solidarumą stichinių nelaimių atvejais. Kotonu susitarime numatyti įsipareigojimai 1. VVC ir ŽŪVC Pagal 9-ąjį EPF iš ilgalaikės plėtros paketo, skirto biudžetui finansuoti, 90 milijonų eurų ir 70 milijonų eurų buvo skirta atitinkamai Verslo vystymo centrui (VVC) ir Žemės ūkio vystymo centrui (ŽŪVC). Šios sumos buvo skirtos šių jungtinių AKR–EB institucijų biudžeto reikmėms pirmojo finansinio protokolo penkerių metų laikotarpiui (2000–2005 m.). Kadangi abiejų institucijų lėšų įsisavinimo gebėjimai yra patenkinami, ir nėra likučių iš ankstesnių EPF, 2005 m. pabaigoje jų finansavimas pasibaigs. Pagal esamus VVC ir ŽŪVC įgyvendinimo modalumus numatoma, kad metinės biudžeto reikmės sudarys atitinkamai 18 milijonų eurų ir 14 milijonų eurų. Todėl siūloma, laikantis Kotonu susitarimo I ir III priede numatytų reikalavimų, iš ilgalaikės plėtros paketo likusių sąlyginių išteklių skirti 64 milijonus eurų jų veiklai 2006–2007 metais. 2. Timor Leste 2003 m. Jungtinė AKR–EB Taryba patvirtino Timor Leste prisijungimą prie Kotonu susitarimo[9]. Nors pagal ES biudžetą buvo pasirūpinta Timor Leste pradinio vystymosi reikmėmis, tačiau pasibaigus 2005 m. nėra numatytos nuostatos dėl tolesnio finansavimo, kuomet Timor Leste turės ratifikuoti Kotonu susitarimą, kadangi tai nesuderinama su esamais Lotynų Amerikos ir Azijos (LAA) fondo įstatymais, neleidžiančiais iš LAA fondo finansuoti AKR grupės šalis nares. Todėl Komisija, remdamasi Kotonu susitarimo 62 straipsnio 2 dalimi ir 94 straipsnio 1 dalimi, pasiūlė papildyti 9-ąjį EPF 18 milijonų eurų suma, atitinkančia pro rata sumą, kuri būtų skirta Timor Leste, jeigu būtų taikomi įprasti 9-ojo EPF pagalbos paskirstymo kriterijai. Šiam pasiūlymui nebuvo sulaukta valstybių narių vienbalsio pritarimo, o Taryba „išreiškė savo norą teigiamai išspręsti „sąlyginio milijardo“ panaudojimo klausimą, kad būtų atsižvelgta į Timor Leste reikmes, turint omenyje tai, kad, remiantis pirmiau minėtais duomenimis, šiuo metu nėra jokių nenumatytų skirti 9-ojo EPF lėšų[10]. Todėl siūloma iš ilgalaikės plėtros paketo sąlyginio likučio numatyti skirti 18 milijonų eurų Timor Leste nacionalinei orientacinei programai 2006–2007 m. laikotarpiui. Tarptautiniai įsipareigojimai 1. Energetikos fondas Šiuo metu daugiau kaip 80 % visų Afrikos į pietus nuo Sacharos gyventojai gali ribotai naudotis šiuolaikiškomis energijos formomis. Skurstančių bendruomenių socialinio ir ekonominio vystymosi galimybės yra ribotos arba jų visai nėra, kadangi šiuo metu netvariai naudojami miško ištekliai ir kita biologinė medžiaga energijai. 2002 m. Johanisburge vykusiame Pasaulio viršūnių susitikime dėl darnaus vystymosi (PVSDV) ES, suvokdama, kaip svarbu yra gerinti skurstančiųjų priėjimą prie energijos šaltinių, pradėjo ES Energetikos iniciatyvą skurdo išnaikinimui ir darniam vystymuisi (ESEI). ESEI tikslas yra prisidėti siekiant tūkstantmečio plėtros tikslų (TPT) numatant adekvačias, tvarias, nedarančias žalos aplinkai energijos paslaugas skurstantiems. Šiuo tikslu Komisija neseniai priėmė pasiūlymą AKR regione įkurti 250 milijonų eurų energetikos fondą[11]. Šis energetikos fondas bus kuriamas pagal vandens infrastruktūrų priemonės modelį ir rengiamas aktyviai bendradarbiaujant su valstybėmis narėmis bei kitomis interesų grupėmis. Atsižvelgiant į tai, komunikate Tarybai ir Europos Parlamentui siūloma, kad ši nauja iniciatyva būtų finansuojama iš sąlyginio milijardo likučių. Todėl, atsižvelgiant į didelius lūkesčius, kuriuos sužadino pradėta ES Energetikos iniciatyva, į esminį energijos vaidmenį siekiant tūkstantmečio plėtros tikslų ir į tai, kaip svarbu skurstantiems teikti ekonomiškos ir aplinkai žalos nedarančios energijos paslaugas, siūloma pasiūlytos AKR–ES Energetikos iniciatyvos finansavimui skirti 250 milijonų eurų orientacinę sumą iš sąlyginio likučio, ir šiuo tikslu perkelti visą šią sumą į AKR vidaus paketą. 2. Biržos prekių rizikos valdymas Kadangi tarptautinėje rinkoje neseniai smarkiai krito žemės ūkio prekių kaina, o daugybė skurstančių žmonių užimtumas ir uždarbis priklauso nuo konkurencingos šių prekių gamybos, todėl tarptautinė bendruomenė paprašė atkreipti ypatingą dėmesį į šią problemą ir įtraukti ją į daugiašales derybas dėl prekybos ir į ES bei AKR regionų derybas dėl ekonominės partnerystės susitarimų. Atsakydama į šį iššūkį Taryba 2004 m. balandžio mėnesį priėmė Komisijos parengtą ES veiksmų planą, kuriame numatytas pasiūlymas palengvinti gamintojams galimybes sudaryti biržos prekių rizikos draudimą ir gauti finansinę paramą prekybai[12]. Šios iniciatyvos tikslas yra Pasaulio banko techninę pagalbą ir numatytą Komisijos gebėjimų formavimo programą šioje srityje[13] papildyti tarptautinėmis finansavimo priemonėmis, skirtomis padėti AKR šalims gauti rinka grindžiamas priemones biržos prekių rizikai valdyti, laikinai kartu finansuojant jų išmokas. Tai padės sumažinti naudą gaunančių AKR šalių pažeidžiamumą dėl su biržos prekėmis susijusių sunkumų (kainų svyravimų ir stichinių nelaimių) bei toliau vystyti prekių rizikos priemones. Jungtinis ES–AKR žemės ūkio prekių komitetas peržiūrės programos projektą ir įgyvendinimo modalumus. Siūloma iš sąlyginio milijardo likučio skirti 25 milijonų eurų orientacinę sumą tarptautinei biržos prekių rizikos valdymo finansavimo priemonei, kaip aiškiai nurodyta Kotonu susitarimo 68.5 straipsnyje, ir šiuo tikslu perkelti šią sumą į AKR vidaus paketą. 3. Sanitarijos ir fitosanitarijos priemonės 2006 m. sausio mėnesį ES lygiu įsigalios naujas reglamentas dėl „oficialios pašarų ir maisto kontrolės“[14]. Šiame naujame reglamente bus reikalaujama trečiųjų šalių pateikti išsamią informaciją apie bendrą savo pašarų ir maisto sanitarijos bei fitosanitarijos kontrolės sistemų struktūrą ir valdymą bei pateikti pakankamas garantijas, kad ES rinkai skirti produktai atitinka ES saugos standartus. Siekdamos ir toliau turėti galimybę patekti į ES rinkas bei atitikti šio naujo reglamento reikalavimus AKR šalys turės imtis ženklių investicijų. Kotonu susitarimo 12 straipsnyje dėl Bendrijos politikos darnumo numatoma, kad tokiais atvejais, ir AKR prašymu turėtų būti surengtos konsultacijos, kad būtų atsižvelgta į jų susirūpinimą dėl minėtų priemonių poveikio. Preliminaraus naujo reglamento poveikio tyrimo, atlikto prižiūrint besivystančių šalių sanitarijos ir fitosanitarijos reikalų tarnybų grupei, metu buvo padaryta išvada, kad AKR gali reikėti 300 milijonų eurų, kad būtų sustiprintas jų pagrindinis gebėjimas atitikti naujus ES reikalavimus. Padedant AKR šalių generaliniam sekretoriui buvo pradėtas išsamesnis tyrimas, tačiau pradinis 30–40 milijonų eurų paketas padėtų išspręsti skubiausius klausimus, kol bus atliktas kitas programavimas. Todėl siūloma iš sąlyginio milijardo likučio skirti 30 milijonų eurų pradiniam gebėjimų formavimo programos etapui, kad AKR galėtų prisitaikyti prie naujų ES sanitarijos ir fitosanitarijos taisyklių bei šiuo tikslu perkelti visą šią sumą į AKR vidaus paketą. 4. Afrikos Sąjunga Atsižvelgiant į vis svarbesniu tampantį Afrikos Sąjungos (AS) vaidmenį palaikant taiką ir užkertant kelią konfliktams, skatinant regionų integraciją ir gerą valdymą bei į teigiamą Tarybos reakciją į Komunikatą dėl ES ir Afrikos dialogo sustiprinimo[15], atrodo tikslinga strategiškiau remti AS institucijas ir atidėti papildomą sumą visos Afrikos paramos programai pagal 2004 m. liepos mėnesį Adisabeboje vykusiame Afrikos valstybių ir vyriausybių vadovų viršūnių susitikimo metu priimtą programą „Afrikos Sąjungos vizija ir misija bei strateginis planas 2004–2007 m.“. Be kita ko, programos tikslas bus didinti AS institucijų efektyvumą ir veiklos gebėjimus, skatinti pilietinės visuomenės dalyvavimą šiose institucijose ir stiprinti jų veiklą sprendžiant visos Afrikos problemas. Siekiant prisidėti prie visos Afrikos paramos programos siūloma iš sąlyginio milijardo likučio skirti 50 milijonų eurų ir šiuo tikslu perkelti šią sumą į AKR vidaus paketą. 5. Paspartinta iniciatyva „Švietimas visiems“ ( Fast Track Iniciative – FTI ) Paspartinta iniciatyva „Švietimas visiems“ (FTI) – tai 2002 m. viduryje pradėta pasaulinė partnerystė, skirta padėti mažas pajamas gaunančioms šalims pasiekti tūkstantmečio plėtros tikslą švietimo srityje, iki 2015 m. suteikiant visiems vaikams galimybę užbaigti pradinę mokyklą. Tai viena svarbiausių priemonių, skatinančių aktyvią veiklą pagal Monterėjaus susitarimą dėl veiksmingų partnerysčių tarp donorų ir besivystančių šalių, kad oficiali plėtros pagalba būtų dar efektyvesnė. FTI visų pirma priklauso nuo esamų finansavimo mechanizmų šalyse partnerėse. Tačiau FTI partnerystė taip pat įkūrė du naujus fondus: FTI katalizinį fondą, skirtą laikinai padėti šalims, negalinčioms sutelkti pakankamai vidaus išteklių laimėjimams pasiekti, bei padėti joms paskirstyti papildomą ilgalaikę paramą, ir FTI programos rengimo fondą, skirtą padėti nepakankamus vidaus gebėjimus turinčioms šalims parengti švietimo sektorių planą. Kadangi pasirodė neįmanoma suteikti sistemingos paramos FTI 2004 m. atliekant vidurio laikotarpio apžvalgą, siūloma iš sąlyginio milijardo likučių skirti 63 milijonų eurų orientacinę sumą paspartintai iniciatyvai, ir šiuo tikslu perkelti šią sumą į AKR vidaus paketą. Išvada Pridedami trys sprendimų, kuriuos Taryba turi priimti, projektai, kuriuose siūloma skirti 9-ojo EPF išteklių sąlyginį likutį, kurio visa suma sudaro 500 milijonų eurų. Viename sprendime siūloma 18 milijonų eurų skirti ilgalaikės plėtros finansiniam paketui, siekiant įvykdyti Kotonu susitarime numatytus įsipareigojimus Timor Leste atžvilgiu. Kituose dviejuose sprendimuose siūloma iki 2007 m. pabaigos skirti 482 milijonų eurų likutį papildomai remti VVC ir ŽŪVC, įkurti naują ES Energetikos fondą, prisidėti prie biržos prekių rizikos valdymo fondo, pradėti pirmąjį išsamios sanitarijos ir fitosanitarijos gebėjimų formavimo programos etapą AKR šalyse, kad jos galėtų vykdyti naujųjų pašarų ir maisto reglamentų reikalavimus, padėti Afrikos Sąjungai parengti visos Afrikos paramos programą ir pagreitintą iniciatyva „Švietimas visiems“ bei 416 milijonų eurų sumą iš skirtų fondų perkelti regioninio bendradarbiavimo ir integravimo priemonei, kad šią veiklą galima būtų finansuoti iš AKR vidaus paketo, išskyrus paramą VVC ir ŽŪVC, kurie finansuojami iš ilgalaikės plėtros paketo. 1 PRIEDAS EPF finansinės veiklos rezultatai Geriausi EPF įgyvendinimo rezultatai buvo 2003 m. Didelį įsipareigojimų kiekį (4 127 milijonus eurų) galima iš dalies paaiškinti tuo, kad 2003 m. buvo pirmieji 9-ojo EPF įgyvendinimo metai. Tačiau būtina pažymėti, kad išmokos taip pat buvo ženkliai didesnės nei bet kada anksčiau. Tokį teigiamą įvertinimą sąlygojo ne tik nepasikartojančios vienkartinės operacijos; preliminarūs 2004 m. duomenys patvirtina išmokų didėjimo tendenciją, kuri buvo pastebėta ir ankstesniais metais. Šių vilties teikiančių rezultatų buvo pasiekta nepaisant to, kad bendradarbiavimui su daugeliu AKR šalių trukdė politinis nestabilumas arba krizės ir (arba) stichinių nelaimių padariniai. [pic] EPF įsipareigojimai ir mokėjimai (1990 – 2003 m.) (bendros sumos – nominali vertė) SPRENDIMAI MOKĖJIMAI 1.1 Įsipareigojimai 2003 m. Komisija paskyrė 3 761 milijono eurų sumą. Be to, 366 milijonų eurų sumą papildomai skyrė EIB, kuris visai savarankiškai administruoja 9-ojo EPF lėšas naujajai Investicijų infrastruktūros priemonei. 2003 m. bendra įsipareigojimų suma sudaro 4 127 milijonus eurų. Praeityje tokio pat dydžio skaičiai buvo užregistruoti tik vienais metais – 2000 m., kuriais iš viso buvo paskirta 4 007 milijonai eurų (iš kurių apie 1 000 milijonų eurų buvo skirta skoloms mažinti). Tradiciškai įsipareigojimų dėl EPF lėšų pobūdis yra cikliškas. Pirmaisiais metais skiriamos didelės sumos, kurios vėliau išsilygina. Todėl istorinį 2003 m. įsipareigojimų dydį, netgi atskaičius specialiąsias labai įsiskolinusių neturtingų šalių programos (HIPC) skolų sumažinimo iniciatyvos ir pasaulinio sveikatos fondo kovai su AIDS, tuberkulioze ir maliarija išlaidas iš dalies galima paaiškinti naujo įsipareigojimų ciklo pradžia po Kotonu susitarimo įsigaliojimo. Remiantis 2004 m. spalio viduryje turėtais skaičiais ir projektų bei programų paketu, kurį reikia įvertinti, 2004 m. nuolatiniai įsipareigojimai sumažės, 2005 m. - išaugs, o nuo 2006 m. ims palaipsniui mažėti[16]. Šį 2004 m. įsipareigojimų sumažėjimą ko gero iš dalies galima paaiškinti didžiulėmis pastangomis 2003 m., didesniu dėmesiu ne programavimo, o įgyvendinimo klausimams, ir taip pat daugelio darbuotojų perkėlimu, perėjus į paskutinįjį dekoncentravimo užduoties vykdymo etapą[17]. Programavimas, įvertintas daugelio regioninių seminarų metu 2004 m. pradžioje ir pakartotinai patikrintas vidurio laikotarpio apžvalgos procese, taip pat rodo, kad 2005 m. įsipareigojimai vėl gerokai išaugs. Atsižvelgiant į naujausius skaičius, EIB teko peržiūrėti savo 2004 m. prognozes dėl Investicijų infrastruktūros priemonės įgyvendinimo (iš pradžių numatytą 500 milijonų eurų sumą sumažinti iki 335 milijonų eurų), tačiau savo prognozių 2005 m. EIB nekeičia, remdamasis turimu ryšių portfeliu. EPF įsipareigojimai milijonais eurų | 2000 | 2001 | 2002 | 2003 | 2004 | 2005 | BENDRA SUMA, kurią administruoja Komisija | 4 007 | 1 921 | 2 115 | 3 761 | 2 850 | 3 500 | Iš jos | A. Specialios operacijos | – STABEX | 373 | – HIPC | 1 029 | 60 | 460 | Pasaulinis sveikatos fondas kovai su AIDS, tuberkulioze ir maliarija | 170 | – Taikos finansavimo programa | 250 | – Vandens infrastruktūros priemonė | 3 | 247 | Tarpinė galutinė suma | 1 402 | 60 | 630 | 253 | 247 | BENDRA GALUTINĖ SUMA KOM + EIB | 4 007 | 1 921 | 2 115 | 4 127 | 3 185 | 4 055 | (1) 9-ojo EPF instrumentai, kuriuos administruoja EIB (Investicijų finansavimo programa ir palūkanų subsidijos). Iš finansinės padėties lentelės 1.4 punkto matyti, kad dėl svarbių tarptautinių įsipareigojimų ir greito išmokų mechanizmo, dažnai susijusio su šiomis iniciatyvomis, labiausiai išaugo AKR vidaus rezervai, lyginant su pradiniu paskirstymu. Toliau lentelėje parodyta, kad didelį AKR vidaus fondų įsipareigojimų kiekį galima iš dalies paaiškinti tuo, kad jie buvo naudojami specialioms iniciatyvoms 2003 m. ir 2004 m. finansuoti (HIPC skolų sumažinimas, taikos finansavimo programa, pasaulinis sveikatos fondas), tačiau dabartinių programų paketai pagal instrukcijas patvirtina, kad didžioji likučių dalis bus paskirta iki 2005 m. pabaigos. Tikimasi, kad pirmoji vandens infrastruktūros priemonės, dėl kurios Taryba priėmė sprendimą 2004 m. balandžio mėn., finansavimo dalis bus pilnai paskirta iki 2005 m. pabaigos. Dėl plačių konsultacijų su valstybėmis narėmis ir suinteresuotais nevalstybiniais atstovais, įsipareigojimas dėl lėšų buvo truputį atidėtas, tačiau tarptautinis kvietimas teikti paraiškas dabar jau yra paskelbtas. Tai leis iki 2005 m. vasario mėn. gauti patikimą informaciją apie reikalavimus atitinkančių projektų sumas ir vietą[18]. AKR vidaus lėšų paskirstymas ir įsipareigojimai milijonais eurų Paskirstymas (*) | Paskirtos lėšos 2004 m. (**) | Dalis | Prognozės 2005 m. | Sukaupta dalis | 1. | Socialinis sektorius | 342,333 | 230,000 | 67,19% | 105,000 | 97,86% | – sveikatos sektorius | 229,000 | 50,000 | – švietimo sektorius | 1,000 | 55,000 | – pradinis mokymas | 20,000 | – aukštasis mokslas ir moksliniai tyrimai | 1,000 | 35,000 | 2. | Metodologinė parama ir gebėjimų formavimas | 163,900 | 50,000 | 30,51% | 95,150 | 88,56% | – prekybos ir regionų integravimas | 50,000 | 12,350 | – mokslinių tyrimų gebėjimai – darnus vystymasis | 0,000 | 50,700 | – atsinaujinanti energija | 0,000 | 7,100 | - migracija | 0,000 | 25,000 | 3. | Gamtiniai ištekliai | 366,840 | 12,340 | 3,36% | 327,835 | 92,73% | – pesticidai, epizootijos, SFS | 5,000 | 7,500 | – vandens infrastruktūros priemonė | 3,000 | 247,000 | – daugiašaliai aplinkos apsaugos susitarimai | 3,000 | 30,000 | – žuvininkystė | 0,000 | 31,500 | – galimybių analizės ir tyrimai | 1,340 | 11,835 | 4. | Parama privačiam sektoriui + ICT (informavimo ir ryšių technologijos) | 138,050 | 61,095 | 44,26% | 76,955 | 100,00% | – parama privačiam sektoriui – konkurencingumas | 60,650 | 3,955 | – žemės ūkio prekės – medvilnė | 0,000 | 45,000 | – ICT | 0,445 | 28,000 | 5. | Taikos kūrimas | 285,000 | 275,000 | 96,49% | 10,000 | 100,00% | 6. | Įvairūs | 100,413 | 48,084 | 47,89% | 47,329 | 95,02% | – AKR sekretoriatas | 21,800 | 9,000 | – techninio bendradarbiavimo priemonė | 19,000 | 10,000 | – strateginė JT partnerystė | 0,000 | 10,000 | – kultūra | 0,000 | 7,000 | – kita parama AKR, mokymas, informavimo veikla | 7,284 | 11,329 | 7. | Skolų sumažinimas (HIPC) | 460,000 | 460,000 | 100,00% | 0,000 | 100,00% | IŠ VISO | 1 856,536 | 1 136,519 | 61,22% | 662,269 | 96,89% | (*) Įskaitant Tarybos patvirtintus 170 milijonų eurų, kuriems AKR turi pritarti iki 2004 m. pabaigos – KOM(2004)208. | (**) Iš kurių 759,2 milijonai eurų buvo paskirti 2003 m. | 1.2 Išmokos 2003 m. Komisija išmokėjo 2 427 milijonus eurų. Į šią sumą įeina kai kurios specialios operacijos, tokios kaip 191 milijonų eurų pervedimas į specialią sąskaitą Sudanui pagal Stabex instrumentą, 209 milijonų eurų papildomas įnašas į HIPC ir 170 milijonų eurų įnašas į pasaulinį fondą kovai su AIDS, tuberkulioze ir maliarija, kurių du pastarieji finansuojami iš vidinių AKR rezervų[19]. Kartu su 4 milijonų eurų suma, kurią EIB išmokėjo pagal Investicijų finansavimo programą, abi institucijos iš viso išmokėjo 2 431 milijonus eurų. Nors išmokų dydis 2003 m. yra rekordinis EPF (14 % daugiau nei 2001 m. išlaidos – didžiausios EPF istorijoje), remiantis vykdomų projektų ir programų bei naujų projektų paketų įvertinimu, prognozės 2004 ir 2005 m. gali būti dar didesnės[20]. Netgi 270 milijonų eurų mokėjimų sumos, perkeltos iš 2003 m. dėl valstybės iždo apribojimų, poveikis netrukdo toliau didėti pagrindiniams reguliariems mokėjimams. Iki spalio vidurio Komisijos mokėjimai siekė 1 812 milijonus eurų (įskaitant jau išmokėtus, bet dar neįtrauktus į buhalterinės apskaitos sistemą, 117 milijonų eurų), o tai sudaro 73 % metų tikslo ir yra gerokai daugiau, nei per tą patį laikotarpį 2003 ir 2002 m. Kartu gerinant sutarčių sudarymą, tai patvirtina pagerėjusio lėšų išmokėjimo struktūrinį pobūdį. Kadangi įsipareigojimai pagal Investicijų finansavimo programą buvo mažesni nei tikėtasi, reikėjo peržiūrėti tik su EIB administruojamų lėšų mokėjimais susijusias prognozes ir jas sumažinti nuo 168 milijonų eurų 2004 m. gegužės mėn. prognozių iki 90 milijonų eurų. EPF mokėjimai milijonais eurų | 2000 | 2001 | 2002 | 2003 | 2004 | 2005 | BENDRA SUMA, kurią administruoja Komisija | 1 640 | 2 124 | 1 902 | 2 427 | 2 475 | 2 760 | Iš jos | A. Specialios operacijos | – STABEX | 82 | 353 | 2 | 191 | – HIPC | 356 | 350 | 180 | 209 | 100 | 200 | Pasaulinis sveikatos fondas kovai su AIDS, tuberkulioze ir maliarija | 170 | – Taikos finansavimo programa | 22 | 61 | – vandens infrastruktūros priemonė | 57 | Tarpinė galutinė suma | 439 | 703 | 182 | 570 | 122 | 318 | BENDRA GALUTINĖ SUMA KOM + EIB | 1 640 | 2 124 | 1 902 | 2 431 | 2 565 | 2 995 | (1) 9-ojo EPF instrumentai, kuriuos administruoja EIB (Investicijų finansavimo programa ir palūkanų subsidijos). 1.3 Likvidacinė vertė RAL („ Reste à Liquider “) Bendra neišmokėtų įsipareigojimų suma nuo 2003 m. pradžioje išaugo nuo 8 385 milijonų eurų iki 9 410 milijonų eurų (+12 %) tų metų pabaigoje. Taip atsitiko dėl didelio įsipareigojimų kiekio 2003 m. po Kotonu susitarimo įsigaliojimo ir dėl naujo įsipareigojimų ciklo (9-ojo EPF) pradžios. Tačiau dėl didelio išmokų kiekio koeficientas, rodantis RAL įsisavinti reikalingą metų skaičių, buvo sumažintas nuo 4,41 (2002 m. gale) iki 3,88 (2003 m. gale). Ši teigiama tendencija prasidėjo 2000 m., kai blogiausiu atveju laikotarpis, reikalingas RAL įsisavinti, buvo daugiau kaip penkeri metai. Žemesnis bendrų įsipareigojimų koeficientas 2004 m., kartu su normaliu panaikintų įsipareigojimų ankstesnėms programoms kiekiu ir tolesniu išmokų didėjimu, leis stabilizuoti arba net lengvai sumažinti RAL absoliučiais skaičiais iki 2004 m. pabaigos ir toliau mažinti metų, kurių reikia jam įsisavinti, skaičių. Nors didesnis įsipareigojimų koeficientas 2005 m. gali šiek tiek padidinti RAL absoliučiais skaičiais 2005 m., iki 2007 m. pabaigos RAL stabilizuosis ties 2004 m. lygiu, gerokai sumažėdama 2007 m., kompensuodama laikiną padidėjimą 2005 m. Atsižvelgiant į padidėjusį išmokėjimų koeficientą, RAL įsisavinimo koeficientas turėtų sumažėti iki mažiau kaip 3,5 metų. 1.4 Finansinė padėtis 2004 m. pabaigoje EPF išteklių AKR įgyvendinimas parodytas toliau pateiktoje lentelėje. Nuo Kotonu susitarimo įsigaliojimo iš ankstesniųjų EPF į 9-ąjį EPF iš viso buvo pervesta 2 607 milijonai eurų[21]. Daugiausia išteklių buvo pervesta į nacionalines orientacines programas, tačiau santykinai labiausiai išaugo AKR vidaus bendradarbiavimas. Išmokėjus dalį sąlyginio milijardo sumos ES vandens infrastruktūros priemonei sukurti, šiuo metu konsoliduotame 9-ajame EPF yra 15 367 milijonai eurų[22]. Turimi EPF ištekliai, skirti AKR (**) Šis skaičius yra susijęs su Tarybos priimtu pasiūlymu dėl lėšų perskirstymo KOM(2004)208, kurį AKR turėtų patvirtinti gruodžio mėn. | (***) Skirtumas tarp lėšų, pervestų iš ankstesnių EPF, ir 9-ojo EPF pokyčių lygus palūkanoms už nepervestas STABEX lėšas. | Bendra suma, kuri gali būti išmokėta pagal lėšų įsipareigojimus paskutiniajam 2004 m. ketvirčiui ir ateinantiems trejiems metams, išskyrus sąlyginio milijardo sumos likučius, yra 10 512 milijonų eurų gryna suma, iš kurios 8 773 milijonai eurų skirti Komisijos administruojamoms subsidijoms, o likutis administruojamas EIB. Atsižvelgiant į būsimus lėšų įsipareigojimus ir papildomus lėšų įsipareigojimus, numatytus 2004 m. paskutiniajam ketvirčiui, iki metų pabaigos liks nepaskirta tik 9 345 milijonų eurų suma arba apie 3 115 milijonų euru per metus likusiam 9-ojo EPF veiklos laikotarpiu. Atsižvelgiant į panaikintus įsipareigojimus vykdomoms programoms, kurios per pastaruosius 5 metus sudarė vidutiniškai +/- 320-340 milijonus eurų[23], metinių lėšų įsipareigojimų, reikalingų nepaskirstytiems konsoliduoto 89-ojo EPF likučiams įsisavinti, bendra suma sudaro apie 3 445 milijonus eurų, įskaitant beveik 2 945 milijonus eurų Komisijos administruojamų lėšų ir 550 milijonus eurų EIB administruojamų lėšų. Santykinai daugiausia įsipareigojimų buvo padaryta AKR vidaus rezerve, atspindinčiose EPF lankstumą reaguojant į naujas tarptautines iniciatyvas. Tikimasi, kad 2005 m. didžiausios pastangos bus dedamos į nacionalines orientacines programas atlikus vidurio laikotarpio šalies strategijų dokumentų apžvalgas ir iš regioninių orientacinių programų, kurios 2004 m. pirmiausia buvo naudojamos įvairiuose regionuose rengiant išsamias galimybių analizes. Ilgalaikės plėtros rezervai pirmiausia yra skiriami užpildyti 2006–2007 m. įgyvendinimo išlaidų finansinę spragą, atsiradusią dėl dekoncentravimo[24]; kadangi pirminis dekoncentravimo tikslas buvo pagerinti Bendrijos pagalbos veiklos rezultatus, Komisija buvo įgaliota Tarybos vesti derybas dėl Kotonu susitarimo peržiūros, kad būtų galima šias papildomas dekoncentravimo išlaidas finansuoti iš EPF[25]. 2 PRIEDAS 9-ojo EPF įsipareigojimų ir mokėjimų prognozės 2006–2009 metai Milijonais eurų |2003* |2004e |2005e |2006f |2007f |2008f |2009f |2003-‘07 | |Turimų lėšų įsipareigojimai, iš kurių – iš ankstesnių EPF – panaikinti įsipareigojimai – 9-ojo EPF gryna lėšų suma** | 4.127 574 365 3.188 | 3.185 340 2.865 | 4.055 340 3.735 | 3 500 320 3.180 | 2 750 320 2.430 | - | - | 17.617 574 1.685 15.358 | |Mokėjimai |2.431 |2.565 |2.995 |3 400 |3 100 |2 900 |2 650 | | |(*) 2003 m. numatytą skirti lėšų sumą sudaro 574 milijonai eurų iš ankstesnių EPF, kuri buvo paskirta iki 2004 m. balandžio 1 d. (nuo tada visi likučiai, kurie dabar siekia 2 608 milijonus eurų, buvo perkelti į 9-ąjį EPF) (**) 8.7 milijonų eurų skirtumas turimų EPF išteklių lentelės 1.4 punkte rodo dar nepaskirtas sukauptas neperkeltų STABEX lėšų palūkanas (e) apskaičiavimas pagrįstas išsamia EPF projekto paketo peržiūra (f) prognozė AIŠKINAMASIS MEMORANDUMAS Finansinio protokolo, kuris pridedamas kaip 1 priedas prie AKR–EB partnerystės susitarimo, pasirašyto 2000 m. birželio 23 d. Kotonu, 2 dalies a punkte nurodoma, kad visa 9-ojo EPF Afrikos, Karibų ir Ramiojo vandenyno šalims suma sudaro 13,5 milijardus eurų. Kaip nurodyta ES deklaracijoje dėl Finansinio protokolo (AKR–EB partnerystės susitarimo galutinio akto XVIII deklaracija) iš visos 13,5 milijardų eurų sumos tik 12,5 milijardo eurų buvo paskirta 2003 m. balandžio 1 d. įsigaliojus Finansiniam protokolui. Likusi 1 milijardo eurų suma gali būti skirta tik remiantis EPF veiklos rezultatų apžvalga, įvertinus, kaip buvo įsisavinti įsipareigojimai ir išmokos. Ši veiklos rezultatų apžvalga turi būti atlikta 2004 m. remiantis Komisijos pasiūlymu pagal prie AKR–EB partnerystės susitarimo pridėtą XVIII deklaraciją bei pagal valstybių narių vyriausybių atstovų Vidaus susitarimo dėl finansavimo ir Bendrijos paramos administravimo, pasirašyto pagal AKR–EB partnerystės susitarimo finansinį protokolą, 2 straipsnio 2 dalį. 2004 m. kovo 22 d. Taryba pritarė ES vandens infrastruktūros priemonės AKR šalims įdiegimui, sutiko skirti 500 milijonų eurų sumą šiai vandens infrastruktūros priemonei iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos ir paskirti pirmąją 250 milijonų eurų išmoką. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad visos devintojo EPF lėšos AKR šalims gali būti paskirtos, o pirmoji sąlyginio milijardo išmokų dalis gali būti skirta remiantis ligšiolinės veiklos rezultatais. Atsižvelgiant į šalies strategijos dokumentų vidurio laikotarpio apžvalgos išvadas ir į Tarybos atliktą EPF veiklos rezultatų apžvalgą, Taryba iki 2005 m. kovo mėn. turi nuspręsti dėl antros 250 milijonų eurų išmokos dalies mobilizavimo vandens infrastruktūros priemonei bei patvirtinti likusių 500 milijonų eurų sumos iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos panaudojimą, dėl ko bus susitarta. Pasiūlymas TARYBOS SPRENDIMAS dėl antros 250 milijonų eurų išmokos dalies iš sąlyginės 9-ojo EPF 1 milijardo eurų sumos mobilizavimo, kad būtų skirta antra AKR –ES vandens infrastruktūros priemonės lėšų dalis EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 310 straipsnį, kartu su 300 straipsnio 2 dalies antra pastraipa, atsižvelgdama į 2000 m. birželio 23 d. Kotonu pasirašytą AKR–EB partnerystės susitarimą, atsižvelgdama į Taryboje posėdžiavusių valstybių narių vyriausybių atstovų Vidaus susitarimą dėl priemonių, kurias reikės taikyti, ir tvarkos įgyvendinant AKR–EB partnerystės susitarimą[26], atsižvelgdama į 2000 m. rugsėjo 18 d. pasirašytą Taryboje posėdžiavusių valstybių narių vyriausybių atstovų Vidaus susitarimą dėl finansavimo ir Bendrijos paramos administravimo, pasirašytą pagal AKR–EB partnerystės susitarimo finansinį protokolą, ypač į jo 2 straipsnio 2 dalį (Vidaus susitarimas)[27], atsižvelgdama į Komisijos pasiūlymą, kadangi: 1. remiantis Vidaus susitarimo 2 straipsnio 2 dalimi ir ES deklaracija dėl Finansinio protokolo, kuri pridedama kaip AKR–EB partnerystės susitarimo XVIII deklaracija, iš visos 13,5 milijardų eurų sumos devintajame Afrikos, Karibų ir Ramiojo vandenyno šalims (AKR šalys) skirtame EPF tik 12,5 milijardo eurų buvo skirta 2003 m. balandžio 1 d. įsigaliojus Finansiniam protokolui. 2. Remiantis Vidaus susitarimo 2 straipsnio 2 dalimi, 1 milijardo eurų suma gali būti skirta tik remiantis Komisijos pasiūlymu, 2004 metais Tarybai atlikus veiklos rezultatų apžvalgą. Finansinio protokolo 7 dalyje ir XVIII deklaracijoje nurodyta, kad ši veiklos rezultatų apžvalga – tai įvertinimas, kaip buvo įsisavinti įsipareigojimai ir išmokos. 3. 2004 m. kovo 22 d. Taryba pritarė vandens infrastruktūros priemonės AKR šalims įdiegimui, sutiko skirti 500 milijonų eurų sumą šiai vandens infrastruktūros priemonei iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos ir paskirti pirmąją 250 milijonų eurų išmoką. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad visos devintojo EPF lėšos AKR šalims gali būti paskirtos. 4. Pirmoji 250 milijonų eurų išmoka pagal Vidaus susitarimo 2 straipsnio 1 dalį ir 2 dalį buvo skirta ir paskirstyta taip: 185 milijonų eurų suma – ilgalaikės plėtros paramos paketui; 24 milijonų eurų suma – regioninio bendradarbiavimo ir integravimo paketui ir 41 milijonų eurų suma – investicijų infrastruktūrų priemonei. 5. Tame pačiame sprendime Taryba nusprendė, kad, atsižvelgiant į šalies strategijos dokumentų vidurio laikotarpio apžvalgos išvadas ir į Tarybos iki 2004 m. pabaigos atliktą EPF veiklos rezultatų apžvalgą, Taryba iki 2005 m. kovo mėn. nuspręstų dėl antros 250 milijonų eurų išmokos dalies mobilizavimo bei dėl likusių 500 milijonų eurų sumos iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos panaudojimo, dėl ko bus susitarta. NUSPRENDĖ: 1 straipsnis Atsižvelgiant į šalies strategijos dokumentų vidurio laikotarpio apžvalgos išvadas ir į Tarybos atliktą EPF veiklos rezultatų apžvalgą, Taryba pritaria tam, kad būtų mobilizuota antra 250 milijonų eurų išmokos dalis vandens infrastruktūros priemonei AKR šalims. 2 straipsnis Antroji 250 milijonų eurų išmoka skiriama ir paskirstoma taip: 6. 185 milijonų eurų suma – Vidaus susitarimo 2 straipsnio 1 dalies a punkte ir Finansinio protokolo 3 dalies a punkte nurodytam ilgalaikės plėtros paramos paketui. 7. 24 milijonų eurų suma – Vidaus susitarimo 2 straipsnio 1 dalies b punkte ir Finansinio protokolo 3 dalies b punkte nurodytam regioninio bendradarbiavimo ir integravimo paketui. 8. 41 milijonų eurų suma – Vidaus susitarimo 2 straipsnio 1 dalies c punkte ir Finansinio protokolo 3 dalies c punkte nurodytai investicijų infrastruktūros priemonei. 3 straipsnis Apie šį sprendimą pranešama AKR šalių Ministrų Tarybai. 4 straipsnis Šis sprendimas įsigalioja jo priėmimo dieną. Priimta Briuselyje, [...]. Tarybos vardu Pirmininkas AIŠKINAMASIS MEMORANDUMAS Finansinio protokolo, kuris pridedamas kaip 1 priedas prie AKR–EB partnerystės susitarimo, pasirašyto 2000 m. birželio 23 d. Kotonu, 2 dalies a punkte nurodoma, kad visa 9-ojo EPF Afrikos, Karibų ir Ramiojo vandenyno šalims suma sudaro 13,5 milijardus eurų. Kaip nurodyta ES deklaracijoje dėl Finansinio protokolo (AKR–EB partnerystės susitarimo galutinio akto XVIII deklaracija) iš visos 13,5 milijardų eurų sumos tik 12,5 milijardo eurų buvo paskirta 2003 m. balandžio 1 d. įsigaliojus Finansiniam protokolui. Likusi 1 milijardo eurų suma gali būti skirta tik remiantis EPF veiklos rezultatų apžvalga, įvertinus, kaip buvo įsisavinti įsipareigojimai ir išmokos. Ši veiklos rezultatų apžvalga turi būti atlikta 2004 m. remiantis Komisijos pasiūlymu pagal prie AKR–EB partnerystės susitarimo pridėtą XVIII deklaraciją bei pagal valstybių narių vyriausybių atstovų Vidaus susitarimo dėl finansavimo ir Bendrijos paramos administravimo, pasirašyto pagal AKR–EB partnerystės susitarimo finansinį protokolą, 2 straipsnio 2 dalį. 2004 m. kovo 22 d. Taryba pritarė ES vandens infrastruktūros priemonės AKR šalims įdiegimui, sutiko skirti 500 milijonų eurų sumą šiai vandens infrastruktūros priemonei iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos ir skirti pirmąją 250 milijonų eurų išmoką. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad visos devintojo EPF lėšos AKR šalims gali būti paskirtos, o pirmoji sąlyginio milijardo išmokų dalis gali būti skirta remiantis ligšiolinės veiklos rezultatais. Atsižvelgiant į šalies strategijos dokumentų vidurio laikotarpio apžvalgos išvadas ir į Tarybos atliktą EPF veiklos rezultatų apžvalgą, Taryba iki 2005 m. kovo mėn. turi nuspręsti dėl antros 250 milijonų eurų išmokos dalies mobilizavimo vandens infrastruktūros priemonei bei dėl likusių 500 milijonų eurų sumos iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos panaudojimo, dėl ko bus susitarta. 2003 m. Jungtinė AKR–EB Taryba patvirtino Timor Leste prisijungimą prie AKR–EB partnerystės susitarimo. Nors pagal ES biudžetą buvo pasirūpinta Timor Leste pradinio vystymosi reikmėmis, tačiau pasibaigus 2005 m. nėra numatytos nuostatos dėl tolesnio finansavimo, kuomet Timor Leste turės ratifikuoti Kotonu susitarimą, kadangi tai nesuderinama su esamais Lotynų Amerikos ir Azijos (LAA) fondo įstatymais, neleidžiančiais iš LAA fondo finansuoti AKR grupės valstybes nares. Todėl Komisija, remdamasi Kotonu susitarimo 62 straipsnio 2 dalimi ir 94 straipsnio 1 dalimi, pasiūlė papildyti 9-ąjį EPF 18 milijonų eurų suma, atitinkančia pro rata sumą, kuri būtų skirta Timor Leste, jeigu būtų taikomi įprasti 9-ojo EPF pagalbos paskirstymo kriterijai. Svarstant šį pasiūlymą AKR grupės Ministrų Taryboje, iš valstybių narių nebuvo sulaukta vienbalsio pritarimo, o Taryba „išreiškė savo norą teigiamai išspręsti „sąlyginio milijardo“ panaudojimo klausimą, kad būtų atsižvelgta į Timor Leste reikmes, turint omenyje tai, kad, remiantis pirmiau minėtais duomenimis, šiuo metu nėra jokių nepaskirtų 9-ojo EPF lėšų“[28]. Todėl siūloma skirti 18 milijonų eurų iš sąlyginės 9-ojo EPF 1 milijardo eurų sumos ir numatyti ilgalaikės plėtros paketą, skirtą Timor Leste nacionalinei orientacinei programai finansuoti 2006–2007 m. laikotarpiu. Pasiūlymas TARYBOS SPRENDIMAS dėl 18 milijonų eurų iš sąlyginės 9-ojo EPF 1 milijardo eurų sumos skyrimo ir panaudojimo Timor Leste nacionalinei orientacinei programai finansuoti 2006–2007 m. laikotarpiu EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 310 straipsnį, kartu su 300 straipsnio 2 dalies antra pastraipa, atsižvelgdama į 2000 m. birželio 23 d. Kotonu pasirašytą AKR–EB partnerystės susitarimą, atsižvelgdama į Taryboje posėdžiavusių valstybių narių vyriausybių atstovų Vidaus susitarimo dėl priemonių, kurias reikės taikyti, ir tvarkos įgyvendinant AKR–EB partnerystės susitarimą 1 straipsnį, atsižvelgdama į 2000 m. rugsėjo 18 d. pasirašytą Taryboje posėdžiavusių valstybių narių vyriausybių atstovų Vidaus susitarimą dėl finansavimo ir Bendrijos paramos administravimo, pasirašytą pagal AKR–EB partnerystės susitarimo finansinį protokolą, ypač į jo 2 straipsnio 2 dalį ir 1 straipsnio 5 dalį, atsižvelgdama į Komisijos pasiūlymą, kadangi: (1) remiantis Vidaus susitarimo 2 straipsnio 2 dalimi ir ES deklaracija dėl Finansinio protokolo, kuri pridedama kaip AKR–EB partnerystės susitarimo XVIII deklaracija, iš visos 13,5 milijardų eurų sumos devintajame Afrikos, Karibų ir Ramiojo vandenyno šalims skirtame EPF tik 12,5 milijardo eurų buvo skirta 2003 m. balandžio 1 d. įsigaliojus Finansiniam protokolui. (2) Remiantis Vidaus susitarimo 2 straipsnio 2 dalimi, 1 milijardo eurų suma gali būti skirta tik remiantis Komisijos pasiūlymu, 2004 metais Tarybai atlikus veiklos rezultatų apžvalgą. Finansinio protokolo 7 dalyje ir XVIII deklaracijoje nurodyta, kad ši veiklos rezultatų apžvalga – tai įvertinimas, kaip buvo įsisavinti įsipareigojimai ir išmokos. (3) 2004 m. kovo 22 d. Taryba patvirtino vandens infrastruktūros priemonės AKR šalims įdiegimą, sutiko skirti 500 milijonų eurų sumą šiai vandens infrastruktūros priemonei iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos ir paskirti pirmąją 250 milijonų eurų išmoką. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad gali būti paskirtos visos devintojo EPF lėšos AKR šalims. (4) Tame pačiame sprendime Taryba nusprendė, kad, atsižvelgiant į šalies strategijos dokumentų vidurio laikotarpio apžvalgos išvadas ir į Tarybos iki 2004 m. pabaigos atliktą EPF veiklos rezultatų apžvalgą, Taryba iki 2005 m. kovo mėn. nuspręstų dėl antros 250 milijonų eurų išmokos dalies mobilizavimo vandens infrastruktūros priemonei bei dėl likusių 500 milijonų eurų sumos iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos panaudojimo, dėl ko bus susitarta. (5) 2003 m. gegužės 16 d. Jungtinės AKR–EB Ministrų Tarybos sprendimu Nr. 1/2003 Timor Leste pasirašė AKR–EB partnerystės susitarimą. Šiuo sprendimu buvo nustatyta, kad Timor Leste negalėtų tuojau pat gauti 9-ojo Europos plėtros fondo (EPF) išteklių, o tik pagal laikiną specialią tvarką gautų naudos iš regioniniam bendradarbiavimui numatytų fondų. Sprendime neatsižvelgiama į tai, kad pasirašęs Kotonu susitarimą Timor Leste nebeatitiks plėtros pagalbos reikalavimų, kurie iki šiol buvo numatyti Tarybos reglamente 443/92 (LAA reglamentas). Nors iki 2005 m. vystymosi reikmės finansuojamos iš LAA (Lotynų Amerikos ir Azijos fondų), po to, kai Timor Leste 2005 m. ratifikuos AKR–EB partnerystės susitarimą, bus nebeįmanoma jo toliau finansuoti iš LAA fondų. (6) Komisija, remdamasi AKR–EB partnerystės susitarimo 62 straipsnio 2 dalimi ir 94 straipsnio 1 dalimi, pasiūlė[29] papildyti 9-ąjį Europos plėtros fondą 18 milijonų eurų suma, atitinkančia pro rata sumą, kuri būtų numatyta Timor Leste, jeigu būtų taikomi įprasti 9-ojo EPF pagalbos paskirstymo kriterijai. (7) Svarstant šį pasiūlymą AKR grupės Ministrų Taryboje, iš valstybių narių nebuvo sulaukta vienbalsio pritarimo, o Taryba „išreiškė savo norą teigiamai išspręsti „sąlyginio milijardo“ panaudojimo klausimą, kad būtų atsižvelgta į Timor Leste reikmes, turint omenyje tai, kad, remiantis pirmiau minėtais duomenimis, šiuo metu nėra jokių nepaskirtų 9-ojo EPF lėšų“[30]. (8) Todėl siūloma skirti 18 milijonų eurų iš sąlyginės 9-ojo EPF 1 milijardo eurų sumos ir numatyti ilgalaikės plėtros paketą, skirtą Timor Leste nacionalinei orientacinei programai finansuoti 2006–2007 m. laikotarpiu, NUSPRENDĖ: 1 straipsnis Atsižvelgiant į šalies strategijos dokumentų vidurio laikotarpio apžvalgos išvadas ir į Tarybos atliktą EPF veiklos rezultatų apžvalgą, Taryba pritaria 18 milijonų eurų iš sąlyginės 9-ojo EPF 1 milijardo eurų sumos skyrimui Timor Leste nacionalinei orientacinei programai finansuoti 2006–2007 m. laikotarpiu. 2 straipsnis 18 milijonų eurų išmoka skiriama ir numatoma Vidaus susitarimo 2 straipsnio 1 dalies a punkte ir Finansinio protokolo 3 dalies a punkte nurodytam ilgalaikės plėtros paramos paketui. 3 straipsnis Apie šį sprendimą pranešama AKR šalių Ministrų Tarybai. 4 straipsnis Šis sprendimas įsigalioja jo priėmimo dieną. Priimta Briuselyje, [...]. Tarybos vardu Pirmininkas AIŠKINAMASIS MEMORANDUMAS Finansinio protokolo, kuris pridedamas kaip 1 priedas prie AKR–EB partnerystės susitarimo, pasirašyto 2000 m. birželio 23 d. Kotonu, 2 dalyje nurodoma, kad visa Bendrijos finansinės pagalbos iš 9-ojo EPF Afrikos, Karibų ir Ramiojo vandenyno šalims suma sudaro 13,5 milijardus eurų. Kaip nurodyta ES deklaracijoje dėl Finansinio protokolo (AKR–EB partnerystės susitarimo galutinio akto XVIII deklaracija) iš visos 13,5 milijardų eurų sumos tik 12,5 milijardo eurų buvo paskirta 2003 m. balandžio 1 d. įsigaliojus Finansiniam protokolui. Likusi 1 milijardo eurų suma turi būti skirta tik remiantis EPF veiklos rezultatų apžvalga, įvertinus, kaip buvo įsisavinti įsipareigojimai ir išmokos. Ši veiklos rezultatų apžvalga turi būti atlikta 2004 m. remiantis Komisijos pasiūlymu pagal prie AKR–EB partnerystės susitarimo pridėtą XVIII deklaraciją bei pagal valstybių narių vyriausybių atstovų Vidaus susitarimo dėl finansavimo ir Bendrijos paramos administravimo, pasirašyto pagal AKR–EB partnerystės susitarimo finansinį protokolą, 2 straipsnio 2 dalį. 2004 m. kovo 22 d. Taryba pritarė ES vandens infrastruktūros priemonės AKR šalims įdiegimui, sutiko skirti 500 milijonų eurų sumą šiai vandens infrastruktūros priemonei iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos ir paskirti pirmąją 250 milijonų eurų išmoką. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad visos devintojo EPF lėšos AKR šalims gali būti paskirtos, o pirmoji sąlyginio milijardo išmokų dalis gali būti skirta remiantis ligšiolinės veiklos rezultatais. Atsižvelgiant į šalies strategijos dokumentų vidurio laikotarpio apžvalgos išvadas ir į Tarybos atliktą EPF veiklos rezultatų apžvalgą, Taryba iki 2005 m. kovo mėn. turi nuspręsti dėl antros 250 milijonų eurų išmokos dalies mobilizavimo vandens infrastruktūros priemonei bei dėl likusių 500 milijonų eurų sumos iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos panaudojimo, dėl ko bus susitarta. Paraiškų likusiems 482 milijonams eurų iš sąlyginės 1 milijardo eurų sumos atranka buvo atlikta remiantis AKR–EB partnerystės susitarime numatytais įsipareigojimais bei tarptautiniu mastu dar neįvykdytais bendrais AKR–EB įsipareigojimais, atsižvelgiant į skubos ir skurdo principus, į pagalbos koncentraciją ir lėšų įsisavinimo gebėjimus. Todėl siūloma skirti 482 milijonus eurų bei paskirti juos tam, kad būtų vykdomi AKR–EB partnerystės susitarime numatyti įsipareigojimai ir remiamos tarptautinės iniciatyvos bei įsipareigojimai. Pasiūlymas TARYBOS SPRENDIMAS dėl likusių 482 milijonų eurų iš sąlyginės 9-ojo Europos plėtros fondo 1 milijardo eurų sumos skyrimo ir panaudojimo bendradarbiavimui su Afrikos, Karibų ir Ramiojo vandenyno šalimis EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 310 straipsnį, kartu su 300 straipsnio 2 dalies antra pastraipa, atsižvelgdama į 2000 m. birželio 23 d. Kotonu pasirašytą AKR–EB partnerystės susitarimą, atsižvelgdama į Taryboje posėdžiavusių valstybių narių vyriausybių atstovų Vidaus susitarimo dėl priemonių, kurias reikės taikyti, ir tvarkos įgyvendinant AKR–EB partnerystės susitarimą 1 straipsnį, atsižvelgdama į 2000 m. rugsėjo 18 d. pasirašytą Taryboje posėdžiavusių valstybių narių vyriausybių atstovų Vidaus susitarimą dėl finansavimo ir Bendrijos paramos administravimo, pasirašytą pagal AKR–EB Partnerystės susitarimo finansinį protokolą, ypač į jo 2 straipsnio 2 dalį (Vidaus susitarimas), atsižvelgdama į Komisijos pasiūlymą, kadangi: (1) Remiantis Vidaus susitarimo 2 straipsnio 2 dalimi ir ES deklaracija dėl Finansinio protokolo, kuri pridedama kaip AKR–EB partnerystės susitarimo XVIII deklaracija, iš visos 13,5 milijardų eurų sumos devintajame Afrikos, Karibų ir Ramiojo vandenyno šalims (AKR šalys) skirtame Europos plėtros fonde tik 12,5 milijardo eurų buvo skirta 2003 m. balandžio 1 d. įsigaliojus Finansiniam protokolui. (2) Remiantis Vidaus susitarimo 2 straipsnio 2 dalimi, 1 milijardo eurų suma gali būti skirta tik remiantis Komisijos pasiūlymu, 2004 metais Tarybai atlikus veiklos rezultatų apžvalgą. Finansinio protokolo 7 dalyje ir XVIII deklaracijoje nurodyta, kad ši veiklos rezultatų apžvalga – tai įvertinimas, kaip buvo įsisavinti įsipareigojimai ir išmokos. (3) 2004 m. kovo 22 d. Taryba pritarė vandens infrastruktūros priemonės AKR šalims įdiegimui, sutiko skirti 500 milijonų eurų sumą šiai vandens infrastruktūros priemonei iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos ir paskirti pirmąją 250 milijonų eurų išmoką. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad gali būti paskirtos visos devintojo EPF lėšos AKR šalims. (4) Tame pačiame sprendime Taryba nusprendė, kad, atsižvelgiant į šalies strategijos dokumentų vidurio laikotarpio apžvalgos išvadas ir į jos pačios iki 2004 m. pabaigos atliktą EPF veiklos rezultatų apžvalgą, Taryba iki 2005 m. kovo mėn. nuspręstų dėl antros 250 milijonų eurų išmokos dalies mobilizavimo vandens infrastruktūros priemonei bei dėl likusių 500 milijonų eurų sumos iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos panaudojimo, dėl ko bus susitarta. (5) 9-ojo EPF lėšos, įskaitant visų ankstesniųjų EPF likučius, bus galutinai paskirtos iki 2007 m. pabaigos, tačiau vis dėlto Bendrijai nebus suteikta galimybė pilnai įvykdyti savo tarptautinius įsipareigojimus ir reaguoti į naujas tarptautines iniciatyvas. (6) Paraiškų likusiems 482 milijonams eurų iš sąlyginės 1 milijardo eurų sumos atranka buvo atlikta remiantis AKR–EB partnerystės susitarime numatytais įsipareigojimais bei tarptautiniu mastu dar neįvykdytais AKR–EB įsipareigojimais, atsižvelgiant į skubos ir skurdo principus, į pagalbos koncentraciją ir lėšų įsisavinimo gebėjimus. (7) Pagal esamus VVC ir ŽŪVC įgyvendinimo modalumus numatoma, kad metinės biudžeto reikmės sudarys atitinkamai 18 milijonų eurų ir 14 milijonų eurų. Todėl siūloma, laikantis Kotonu susitarimo I ir III priede numatytų reikalavimų, iš ilgalaikės plėtros paketo likusio sąlyginio milijardo išteklių numatyti skirti 64 milijonus eurų VVC ir ŽŪVC veiklai 2006–2007 metais. (8) 2004 m. spalio 28 d. Komisijos komunikate Tarybai ir Europos Parlamentui KOM(2004)711 dėl būsimos ES Energetikos iniciatyvos plėtros ir energetikos fondo AKR šalims kūrimo modalumų siūloma šiai iniciatyvai mobilizuoti 250 milijonų eurų. Šio komunikato išvadose siūloma šią naują iniciatyvą finansuoti iš sąlyginio milijardo likučių. Todėl, atsižvelgiant į didelius lūkesčius, kuriuos sužadino pradėta ES Energetikos iniciatyva, į esminį energijos vaidmenį siekiant tūkstantmečio plėtros tikslų ir į tai, kaip svarbu skurstantiems teikti ekonomiškos ir aplinkai žalos nedarančios energijos paslaugas, siūloma pasiūlytos AKR–ES Energetikos fondo finansavimui skirti 250 milijonų eurų orientacinę sumą iš sąlyginių likučių, ir šiuo tikslu perkelti visą šią sumą į AKR vidaus paketą. (9) 2004 m. balandžio mėnesį Taryba priėmė Komisijos parengtą ES veiksmų planą dėl žemės ūkio prekių, kuriame numatytas pasiūlymas palengvinti gamintojams galimybes sudaryti biržos prekių rizikos draudimą ir finansuoti prekybą[31]. Komisijos įnašo į šią iniciatyvą tikslas yra Pasaulio banko techninę pagalbą ir numatytą Komisijos gebėjimų formavimo programą šioje srityje papildyti tarptautinėmis finansavimo priemonėmis, skirtomis padėti AKR šalims gauti rinka grindžiamas priemones prekių rizikai valdyti, laikinai kartu finansuojant jų išmokas. Tai padės sumažinti naudą gaunančių AKR šalių pažeidžiamumą dėl su biržos prekėmis susijusių sunkumų bei toliau vystyti biržos prekių rizikos priemones. Siūloma iš sąlyginio milijardo likučio 25 milijonų eurų orientacinę sumą numatyti tarptautinei biržos prekių rizikos valdymo finansavimo priemonei, kaip nurodyta AKR–EB partnerystės susitarimo 68.5 straipsnyje, ir šiuo tikslu perkelti šią sumą į AKR vidaus paketą. (10) 2004 m. balandžio 29 d. Europos Parlamento ir Tarybos reglamente 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių[32], įsigaliosiančiame 2006 m., reikalaujama trečiųjų šalių pateikti išsamią informaciją apie bendrą savo pašarų ir maisto sanitarijos bei fitosanitarijos kontrolės sistemų struktūrą ir valdymą bei pateikti pakankamas garantijas, kad ES rinkai skirti produktai atitinka ES saugos standartus. Siekdamos ir toliau turėti galimybę patekti į ES rinkas bei atitikti šio naujo reglamento reikalavimus AKR šalys turės imtis ženklių investicijų. AKR–EB partnerystės susitarimo 12 straipsnyje dėl Bendrijos politikos darnumo numatoma, kad tokiais atvejais, ir AKR prašymu turėtų būti surengtos konsultacijos, kad būtų atsižvelgta į jų susirūpinimą dėl minėtų priemonių poveikio. Todėl siūloma iš sąlyginio milijardo likučio 30 milijonų eurų numatyti skirti pradiniam gebėjimų formavimo programos etapui, kad AKR galėtų prisitaikyti prie naujų ES sanitarijos ir fitosanitarijos taisyklių, ir šiuo tikslu perkelti visą šią sumą į AKR vidaus paketą. (11) Atsižvelgiant į vis svarbesniu tampantį Afrikos Sąjungos (AS) vaidmenį palaikant taiką ir užkertant kelią konfliktams, skatinant regionų integraciją ir gerą valdymą bei į teigiamą Tarybos reakciją į Komunikatą dėl ES ir Afrikos dialogo sustiprinimo[33], atrodo tikslinga strategiškiau remti AS institucijas ir atidėti papildomą sumą visos Afrikos rėmimo programai pagal 2004 m. liepos mėnesį Adisabeboje vykusiame Afrikos valstybių ir vyriausybių vadovų viršūnių susitikimo metu priimtą programą „Afrikos Sąjungos vizija ir misija bei strateginis planas 2004–2007 m.“. Siekiant prisidėti prie visos Afrikos paramos programos siūloma iš sąlyginio milijardo likučio numatyti skirti 50 milijonų eurų orientacinę sumą, ir šiuo tikslu perkelti šią sumą į AKR vidaus paketą. (12) Paspartinta iniciatyva „Švietimas visiems“ ( Fast Track initiative – FTI) – tai 2002 m. viduryje pradėta pasaulinė partnerystė, skirta padėti mažas pajamas gaunančioms šalims pasiekti tūkstantmečio plėtros tikslą švietimo srityje, iki 2015 m. suteikiant visiems vaikams galimybę užbaigti pradinę mokyklą. Tai viena svarbiausių priemonių, skatinančių aktyvią veiklą pagal Monterėjaus susitarimą dėl veiksmingų partnerysčių tarp donorų ir besivystančių šalių, kad oficiali plėtros parama būtų dar efektyvesnė. FTI pirmiausia priklauso nuo esamų finansavimo mechanizmų šalyse partnerėse. Kadangi pasirodė neįmanoma suteikti sistemingos paramos FTI, 2004 m. atliekant vidurio laikotarpio apžvalgą, siūloma iš sąlyginio milijardo likučių 63 milijonų eurų orientacinę sumą numatyti skirti paspartintai iniciatyvai, ir šiuo tikslu perkelti šią sumą į AKR vidaus paketą. NUSPRENDĖ: 1 straipsnis Atsižvelgiant į šalies strategijos dokumentų vidurio laikotarpio apžvalgos išvadas ir į Tarybos atliktą EPF veiklos rezultatų apžvalgą, Taryba pritarė likusių 482 milijonų eurų iš sąlyginės devintojo Europos plėtros fondo 1 milijardo eurų sumos skyrimui ir panaudojimui bendradarbiavimui su Afrikos, Karibų ir Ramiojo vandenyno šalimis. 2 straipsnis 482 milijonų eurų išmoka skiriama ir paskirstoma taip: 1. 352 milijonų eurų suma – Vidaus susitarimo 2 straipsnio 1 dalies a punkte ir Finansinio protokolo 3 dalies a punkte nurodytam ilgalaikės plėtros paramos paketui; 2. 48 milijonų eurų suma – Vidaus susitarimo 2 straipsnio 1 dalies b punkte ir Finansinio protokolo 3 dalies b punkte nurodytam regioninio bendradarbiavimo ir integracijos paketui; 3. 82 milijonų eurų suma – Vidaus susitarimo 2 straipsnio 1 dalies c punkte ir Finansinio protokolo 3 dalies c punkte nurodytai investicijų infrastruktūros priemonei; 3 straipsnis 64 milijonai eurų iš Vidaus susitarimo 2 straipsnio 1 dalies a punkto ii papunkčio iii pastraipoje ir Finansinio protokolo 3 dalies a punkto i papunkčio ii pastraipoje nurodyto ilgalaikės plėtros paramos paketo bus paskirti Verslo vystymo centro (VVC) ir Techninio žemės ūkio ir kaimo bendradarbiavimo centro (ŽŪVC) biudžetui finansuoti. 4 straipsnis Likę 418 milijonų eurų bus skirti finansuoti šias priemones: 9. iki 250 milijonų eurų suma – ES Energetikos iniciatyvai; 10. iki 25 milijonų eurų suma – tarptautinei biržos prekių rizikos valdymo finansavimo priemonei AKR šalims; 11. orientacinė 30 milijonų eurų suma skiriama padėti AKR šalims prisitaikyti prie naujų ES sanitarijos ir fitosanitarijos taisyklių; 12. iki 50 milijonų eurų suma skiriama stiprinti Afrikos Sąjungą vykdant savo įgaliojimus visos Afrikos mastu; 13. orientacinė 63 milijonų eurų suma – parama paspartintai iniciatyvai „Švietimas visiems“. 5 straipsnis Apie šį sprendimą pranešama AKR šalių Ministrų Tarybai. 6 straipsnis Šis sprendimas įsigalioja jo priėmimo dieną. Priimta Briuselyje, [...]. Tarybos vardu Pirmininkas AIŠKINAMASIS MEMORANDUMAS Finansinio protokolo, kuris pridedamas kaip 1 priedas prie AKR–EB partnerystės susitarimo, pasirašyto 2000 m. birželio 23 d. Kotonu, 2 dalyje nurodoma, kad visa 9-ojo EPF Afrikos, Karibų ir Ramiojo vandenyno šalims suma sudaro 13,5 milijardus eurų. Kaip nurodyta ES deklaracijoje dėl Finansinio protokolo (AKR–EB partnerystės susitarimo galutinio akto XVIII deklaracija), iš visos 13,5 milijardų eurų sumos tik 12,5 milijardo eurų buvo paskirta 2003 m. balandžio 1 d. įsigaliojus Finansiniam protokolui. Pagal Vidaus susitarimą, likusi 1 milijardo eurų suma turi būti skirta ir paskirstyta ilgalaikės plėtros, regioninio bendradarbiavimo ir integravimo bei investicijų infrastruktūros priemonės paketams, remiantis EPF veiklos rezultatų apžvalga, įvertinus, kaip buvo įsisavinti įsipareigojimai ir išmokos. Ši veiklos rezultatų apžvalga turi būti atlikta 2004 m. remiantis Komisijos pasiūlymu pagal prie AKR–EB partnerystės susitarimo pridėtą XVIII deklaraciją bei pagal valstybių narių vyriausybių atstovų Vidaus susitarimo dėl finansavimo ir Bendrijos paramos administravimo, pasirašyto pagal AKR–EB partnerystės susitarimo finansinį protokolą, 2 straipsnio 2 dalį. 2004 m. kovo 22 d. Taryba pritarė ES vandens infrastruktūros priemonės AKR šalims įdiegimui, sutiko skirti 500 milijonų eurų sumą šiai vandens infrastruktūros priemonei iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos ir paskirti pirmąją 250 milijonų eurų išmoką. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad visos 9-ojo EPF lėšos AKR šalims gali būti paskirtos, o pirmoji sąlyginio milijardo išmokų dalis gali būti skirta remiantis ligšiolinės veiklos rezultatais. Atsižvelgiant į šalies strategijos dokumentų vidurio laikotarpio apžvalgos išvadas ir į Tarybos atliktą EPF veiklos rezultatų apžvalgą, Taryba iki 2005 m. kovo mėn. turi nuspręsti dėl antros 250 milijonų eurų išmokos dalies mobilizavimo vandens infrastruktūros priemonei bei dėl likusių 500 milijonų eurų sumos iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos panaudojimo, dėl ko bus susitarta. Paraiškų likusiems 482 milijonams eurų iš sąlyginės 1 milijardo eurų sumos atranka buvo atlikta remiantis AKR–EB partnerystės susitarime numatytais įsipareigojimais bei tarptautiniu mastu dar neįvykdytais AKR ir EB įsipareigojimais, atsižvelgiant į skubos ir skurdo principus, į pagalbos koncentraciją ir lėšų įsisavinimo pajėgumus. Atsižvelgdama į tai Komisija siūlo Tarybai patvirtinti pridedamą sprendimą dėl pozicijos, kurią Bendrija turi priimti AKR–EB Ministrų Taryboje svarstant 288 milijonų eurų sumos iš 9-ojo EPF ilgalaikės plėtros paketo rezervo ir 82 milijonų eurų sumos iš 9-ojo EPF investicijų infrastruktūros priemonės pervedimo AKR vidaus bendradarbiavimo išmokoms, kad jos būtų panaudotos šioms iniciatyvoms finansuoti. Kartu padidinus regioninio bendradarbiavimo ir integravimo išmokas 48 milijonais eurų, tai sudarys bendrą 418 milijonų eurų sumą. 64 milijonai eurų iš Vidaus susitarimo 2 straipsnio 1 dalies a punkto ii papunkčio iii pastraipoje ir Finansinio protokolo 3 dalies a punkto i papunkčio ii pastraipoje nurodyto ilgalaikės plėtros paramos paketo bus paskirti Verslo vystymo centro (VVC) ir Techninio žemės ūkio ir kaimo bendradarbiavimo centro (ŽŪVC) biudžetui finansuoti. Pasiūlymas TARYBOS SPRENDIMAS dėl pozicijos, kurią Bendrija turi priimti AKR–EB Ministrų Taryboje, susijusią su sprendimu dėl devintojo Europos plėtros fondo ilgalaikės plėtros paketo rezervo ir investicijų infrastruktūros priemonės išteklių panaudojimo finansuojant ES Energetikos iniciatyvą, remiant tarptautinę biržos prekių rizikos valdymo finansavimo priemonę ir prisitaikymą prie naujų ES pašarų ir maisto sanitarijos bei fitosanitarijos taisyklių, stiprinant Afrikos Sąjungą ir remiant pagreitintą iniciatyvą „Švietimas visiems“. EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 310 straipsnį, kartu su 300 straipsnio 2 dalies antra pastraipa, atsižvelgdama į Komisijos pasiūlymą[34], kadangi: (1) remiantis Vidaus susitarimo 2 straipsnio 2 dalimi, 1 milijardo eurų suma gali būti skirta ir paskirstyta ilgalaikės plėtros, regioninio bendradarbiavimo ir integravimo bei investicijų infrastruktūros priemonės paketams, remiantis Komisijos pasiūlymu 2004 m. Tarybos atlikta veiklos rezultatų apžvalga. Finansinio protokolo 7 dalyje ir XVIII deklaracijoje nurodyta, kad ši veiklos rezultatų apžvalga – tai įvertinimas, kaip buvo įsisavinti įsipareigojimai ir išmokos. (2) 2004 m. kovo 22 d. Taryba pritarė vandens infrastruktūros priemonės AKR šalims įdiegimui, sutiko skirti 500 milijonų eurų sumą šiai vandens infrastruktūros priemonei iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos ir skirti pirmąją 250 milijonų eurų išmoką. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad gali būti paskirtos visos devintojo EPF lėšos AKR šalims. (3) Tame pačiame sprendime Taryba nusprendė, kad, atsižvelgiant į šalies strategijos dokumentų vidurio laikotarpio apžvalgos išvadas ir į jos pačios iki 2004 m. pabaigos atliktą EPF veiklos rezultatų apžvalgą, Taryba iki 2005 m. kovo mėn. nuspręstų dėl antros 250 milijonų eurų išmokos dalies mobilizavimo bei dėl likusių 500 milijonų eurų sumos panaudojimo, dėl ko bus susitarta. (4) Paraiškų likusiems 482 milijonams atranka buvo atlikta remiantis AKR–EB partnerystės susitarime numatytais įsipareigojimais bei tarptautiniu mastu dar neįvykdytais AKR ir EB įsipareigojimais, atsižvelgiant į skubos ir skurdo principus, į pagalbos koncentraciją ir lėšų įsisavinimo pajėgumus. (5) Paskutinioji 64 milijonų eurų suma iš ilgalaikės plėtros paramos paketo bus paskirta Verslo vystymo centro (VVC) ir Techninio žemės ūkio ir kaimo bendradarbiavimo centro (ŽŪVC) biudžetui finansuoti, kaip nurodyta Vidaus susitarimo 2 straipsnio 1 dalies a punkto ii papunkčio iii pastraipoje ir Finansinio protokolo 3 dalies a punkto i papunkčio ii pastraipoje. 418 milijonų eurų likutis bus numatytas ES Energetikos iniciatyvai, tarptautinei biržos prekių rizikos valdymo finansavimo priemonei, AKR prisitaikymui prie naujųjų ES pašarų ir maisto sanitarijos bei fitosanitarijos taisyklių finansuoti AKR šalių viduje, Afrikos Sąjungai stiprinti ir pagreitintai iniciatyvai „Švietimas visiems“ finansuoti. (6) 2000 m. birželio 23 d. Kotonu pasirašyto AKR–EB partnerystės susitarimo 15 straipsniu įkuriama AKR–EB Ministrų Taryba, įgaliota pagal tą Susitarimą priimti sprendimus, o to Susitarimo I priedo 8 dalyje AKR–EB Ministrų Tarybai leidžiama imtis atitinkamų priemonių, jeigu kurioms nors susitarimo priemonėms numatytos lėšos visiškai išnaudotos. (7) 9-ojo EPF regioninio bendradarbiavimo ir integravimo paketo lėšos visiškai išnaudotos. Todėl reikėtų nustatyti Bendrijos poziciją AKR–EB Ministrų Taryboje siekiant priimti sprendimą dėl Bendrijos paramos finansuojant ES Energetikos iniciatyvą ir biržos prekių rizikos valdymo finansavimo priemonę, dėl paramos AKR šalims prisitaikant prie naujų ES pašarų ir maisto sanitarijos bei fitosanitarijos taisyklių, stiprinant Afrikos Sąjungą ir dėl paramos pagreitintai iniciatyvai „Švietimas visiems“ iš devintojo EPF ilgalaikės plėtros paketo rezervo ir investicijų infrastruktūros priemonės išteklių, NUSPRENDĖ: Vienintelis straipsnis Bendrija AKR–EB Ministrų Taryboje laikosi tokios, pridedamu AKR–EB Ministrų Tarybos sprendimo projektu paremtos pozicijos dėl 9-ojo EPF ilgalaikės plėtros paketo rezervo ir investicijų infrastruktūros priemonės išteklių panaudojimo finansuojant ES Energetikos iniciatyvą, remiant tarptautinę biržos prekių rizikos valdymo finansavimo priemonę ir prisitaikymą prie naujų ES pašarų ir maisto sanitarijos bei fitosanitarijos taisyklių, stiprinant Afrikos Sąjungą ir remiant pagreitintą iniciatyvą „Švietimas visiems“. Priimta Briuselyje, [...]. Tarybos vardu Pirmininkas PROJEKTAS AKR–EB MINISTRŲ TARYBOS SPRENDIMAS dėl pozicijos, kurią Bendrija turi priimti AKR–EB Ministrų Taryboje, susijusią su sprendimu dėl devintojo Europos plėtros fondo ilgalaikės plėtros paketo rezervo ir investicijų infrastruktūros priemonės išteklių panaudojimo finansuojant ES Energetikos iniciatyvą, remiant tarptautinę biržos prekių rizikos valdymo finansavimo priemonę ir prisitaikymą prie naujų ES pašarų ir maisto sanitarijos bei fitosanitarijos taisyklių, stiprinant Afrikos Sąjungą ir remiant pagreitintą iniciatyvą „Švietimas visiems“. AKR IR EB MINISTRŲ TARYBA, atsižvelgdama į AKR–EB partnerystės susitarimą, 2000 m. birželio 23 d. pasirašytą Kotonu, ypač į jo I priedo 8 dalį, kadangi: (1) 2004 m. kovo 22 d. 2527-ajame posėdyje ES Ministrų Taryba pritarė ES vandens infrastruktūros priemonės AKR šalims įdiegimui ir sutiko skirti 500 milijonų eurų sumą šiai vandens infrastruktūros priemonei iš sąlyginės 9-ojo PEF 1 milijardo eurų sumos. Ji taip pat sutiko iš karto skirti pirmąją 250 milijonų eurų išmoką iš sąlyginės 1 milijardo eurų sumos ir vėliausiai iki 2005 m. kovo 1 d. nuspręsti dėl antros 250 milijonų eurų išmokos dalies mobilizavimo bei likusių 500 milijonų eurų iš sąlyginės 1 milijardo eurų sumos panaudojimo, dėl ko bus susitarta, atsižvelgiant į šalies strategijų vidurio laikotarpio apžvalgos išvadas ir į Tarybos iki 2004 m. pabaigos atliktą EPF veiklos rezultatų apžvalgą. (2) Siekiant užtikrinti paramą finansuojant ES Energetikos iniciatyvą, remiant tarptautinę biržos prekių rizikos valdymo finansavimo priemonę ir prisitaikymą prie naujų ES pašarų ir maisto sanitarijos bei fitosanitarijos taisyklių, stiprinant Afrikos Sąjungą ir remiant pagreitintą iniciatyvą „Švietimas visiems“, reikia paskirti bendrą 418 milijonų eurų sumą AKR vidaus bendradarbiavimo ištekliams iš ES Ministrų Tarybos skiriamų išteklių. Tačiau AKR–EB partnerystės susitarimo I priedo 3 dalies b punkte nurodytas regioninio bendradarbiavimo ir integravimo paketas jau išnaudotas. Todėl reikiami ištekliai turi būti pervesti iš Finansinio protokolo 3 dalies b ir c punktuose nurodytų nepaskirtų 9-ojo EPF ilgalaikės plėtros paketo ir investicijų infrastruktūros priemonės išteklių. (3) 2000 m. birželio 23 d. Kotonu pasirašyto AKR–EB partnerystės susitarimo 15 straipsniu įkuriama AKR–EB Ministrų Taryba, įgaliota pagal tą Susitarimą priimti sprendimus, NUSPRENDĖ: 1 straipsnis 370 milijonų eurų suma, susidedanti iš 288 milijonų eurų sumos iš 9-ojo EPF ilgalaikės plėtros paketo rezervo ir 82 milijonų eurų sumos iš 9-ojo EPF investicijų infrastruktūros priemonės, pervedama AKR vidaus išmokoms pagal regioninio bendradarbiavimo ir integravimo paketą bei panaudojama AKR–EB vandens infrastruktūros priemonei įdiegti. Tokiu būdu be 48 milijonų eurų sumos, jau paskirtos AKR vidaus bendradarbiavimui, ES Energetikos iniciatyvos finansavimui, tarptautinės biržos prekių rizikos valdymo finansavimo priemonės rėmimui, paramai prisitaikant prie naujų ES pašarų ir maisto sanitarijos bei fitosanitarijos taisyklių, Afrikos Sąjungos stiprinimui ir pagreitintos iniciatyvos „Švietimas visiems“ rėmimui bus skirta bendra 418 milijonų eurų suma. 2 straipsnis Remiantis AKR–EB partnerystės susitarimo IV priedo 13 straipsnio 2 dalimi, AKR Ministrų Taryba prašo Komisijos finansuoti programas iš AKR vidaus bendradarbiavimo paramos ir skirti 1 straipsnyje nurodytas orientacines sumas. Priimta Briuselyje, [...]. AKR–EB Ministrų Tarybos vardu Pirmininkas AIŠKINAMASIS MEMORANDUMAS Finansinio protokolo, kuris pridedamas kaip 1 priedas prie AKR–EB partnerystės susitarimo, pasirašyto 2000 m. birželio 23 d. Kotonu, 2 dalies a punkte nurodoma, kad visa 9-ojo EPF Afrikos, Karibų ir Ramiojo vandenyno šalims suma sudaro 13,5 milijardus eurų. Kaip nurodyta ES deklaracijoje dėl Finansinio protokolo (AKR–EB partnerystės susitarimo galutinio akto XVIII deklaracija), iš visos 13,5 milijardų eurų sumos tik 12,5 milijardo eurų buvo paskirta 2003 m. balandžio 1 d. įsigaliojus Finansiniam protokolui. Pagal Vidaus susitarimą, likusi 1 milijardo eurų suma turi būti skirta ir paskirstyta ilgalaikės plėtros, regioninio bendradarbiavimo ir integravimo bei investicijų infrastruktūros priemonės paketams, remiantis EPF veiklos rezultatų apžvalga, įvertinus, kaip buvo įsisavinti įsipareigojimai ir išmokos. Ši veiklos rezultatų apžvalga turi būti atlikta 2004 m. remiantis Komisijos pasiūlymu pagal prie AKR–EB partnerystės susitarimo pridėtą XVIII deklaraciją bei pagal valstybių narių vyriausybių atstovų Vidaus susitarimo dėl finansavimo ir Bendrijos paramos administravimo, pasirašyto pagal AKR–EB partnerystės susitarimo finansinį protokolą, 2 straipsnio 2 dalį. 2004 m. kovo 22 d. Taryba pritarė ES vandens infrastruktūros priemonės AKR šalims įdiegimui, sutiko skirti 500 milijonų eurų sumą šiai vandens infrastruktūros priemonei iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos ir paskirti pirmąją 250 milijonų eurų išmoką. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad visos devintojo EPF lėšos AKR šalims gali būti paskirtos, o pirmoji sąlyginio milijardo išmokų dalis gali būti skirta remiantis ligšiolinės veiklos rezultatais. Atsižvelgiant į šalies strategijos dokumentų vidurio laikotarpio apžvalgos išvadas ir į Tarybos atliktą EPF veiklos rezultatų apžvalgą, Taryba iki 2005 m. kovo mėn. turi nuspręsti dėl antros 250 milijonų eurų išmokos dalies mobilizavimo vandens infrastruktūros priemonei bei dėl likusių 500 milijonų eurų sumos iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos panaudojimo, dėl ko bus susitarta. Atsižvelgdama į tai Komisija siūlo Tarybai patvirtinti pridedamą sprendimą dėl pozicijos, kurią Bendrija turi priimti AKR–EB Ministrų Taryboje svarstant 185 milijonų eurų sumos iš 9-ojo EPF ilgalaikės plėtros paketo rezervo ir 41 milijonų eurų sumos iš 9-ojo EPF investicijų infrastruktūros priemonės pervedimo AKR vidaus bendradarbiavimo išmokoms, kad jos būtų panaudotos AKR–ES vandens infrastruktūros priemonei finansuoti. Kartu, kaip pirmiau minėta, padidinus AKR vidaus išmokas 24 milijonais eurų, antroji vandens infrastruktūros priemonės išmokų dalis sudarytų bendrą 250 milijonų sumą. Pasiūlymas TARYBOS SPRENDIMAS dėl pozicijos, kurią Bendrija turi priimti AKR–EB Ministrų Taryboje svarstant sprendimą dėl devintojo Europos plėtros fondo ilgalaikės plėtros paketo rezervo ir investicijų infrastruktūros priemonės išteklių panaudojimo skiriant antrąją AKR–EB vandens infrastruktūros priemonės išmokų dalį EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 310 straipsnį, kartu su 300 straipsnio 2 dalies antra pastraipa, atsižvelgdama į Komisijos pasiūlymą[35], kadangi: (1) remiantis Vidaus susitarimo 2 straipsnio 2 dalimi, 1 milijardo eurų suma gali būti skirta ir paskirstyta ilgalaikės plėtros, regioninio bendradarbiavimo ir integravimo bei investicijų infrastruktūros priemonės paketams, remiantis Komisijos pasiūlymu 2004 m. Tarybos atlikta veiklos rezultatų apžvalga. Finansinio protokolo 7 dalyje ir XVIII deklaracijoje nurodyta, kad ši veiklos rezultatų apžvalga – tai įvertinimas, kaip buvo įsisavinti įsipareigojimai ir išmokos. (2) 2004 m. kovo 22 d. Taryba pritarė vandens infrastruktūros priemonės AKR šalims įdiegimui, sutiko skirti 500 milijonų eurų sumą šiai vandens infrastruktūros priemonei iš sąlyginės Vidaus susitarimo 2 straipsnio 2 dalyje numatytos 1 milijardo eurų sumos ir skirti pirmąją 250 milijonų eurų išmoką. Šis sprendimas buvo priimtas remiantis įsipareigojimų ir išmokų lygiu 2003 metų pabaigoje kartu su Komisijos pateiktomis prognozėmis 2004–2007 metams, kas rodo, kad visos devintojo EPF lėšos AKR šalims gali būti paskirtos. (3) Pirmoji 250 milijonų eurų išmoka pagal Vidaus susitarimo 2 straipsnio 1 dalį ir 2 dalį buvo skirta ir paskirstyta taip: 185 milijonų eurų suma – ilgalaikės plėtros paramos paketui; 24 milijonų eurų suma – regioninio bendradarbiavimo ir integravimo paketui ir 41 milijonų eurų suma – investicijų infrastruktūrų priemonei. (4) Tame pačiame sprendime Taryba nusprendė, kad, atsižvelgiant į šalies strategijos dokumentų vidurio laikotarpio apžvalgos išvadas ir į Tarybos iki 2004 m. pabaigos atliktą EPF veiklos rezultatų apžvalgą, Taryba iki 2005 m. kovo mėn. nuspręstų dėl antros 250 milijonų eurų išmokos dalies mobilizavimo AKR–ES vandens infrastruktūros priemonei. (5) 2000 m. birželio 23 d. Kotonu pasirašyto AKR–EB partnerystės susitarimo 15 straipsniu įkuriama AKR–EB Ministrų Taryba, įgaliota pagal tą Susitarimą priimti sprendimus, o to Susitarimo I priedo 8 dalyje AKR–EB Ministrų Tarybai leidžiama imtis atitinkamų priemonių, jeigu kuriuose nors susitarimo priemonėse numatytos lėšos visiškai išnaudojamos. (6) 9-ojo EPF regioninio bendradarbiavimo ir integravimo paketo lėšos visiškai išnaudojamos. Todėl turėtų būti nustatyta Bendrijos pozicija AKR–EB Ministrų Taryboje siekiant, kad pastaroji priimtų sprendimą dėl Bendrijos paramos įdiegiant AKR–ES vandens infrastruktūros priemonę iš devintojo EPF ilgalaikės plėtros paketo rezervo ir investicijų infrastruktūros priemonės išteklių, NUSPRENDĖ: Vienintelis straipsnis AKR–EB Ministrų Taryboje Bendrija laikosi tokios, pridedamu AKR–EB Ministrų Tarybos sprendimo projektu paremtos pozicijos dėl devintojo Europos plėtros fondo ilgalaikės plėtros paketo rezervo ir investicijų infrastruktūros priemonės išteklių panaudojimo, skiriant antrąją AKR–ES vandens infrastruktūros priemonės išmokų dalį. Priimta Briuselyje, [...]. Tarybos vardu Pirmininkas PROJEKTAS AKR IR EB MINISTRŲ TARYBOS SPRENDIMAS dėl devintojo Europos plėtros fondo ilgalaikės plėtros paketo rezervo ir investicijų infrastruktūros priemonės išteklių panaudojimo skiriant antrąją AKR–ES vandens infrastruktūros priemonės išmokų dalį AKR–EB MINISTRŲ TARYBA, atsižvelgdama į AKR–EB partnerystės susitarimą, 2000 m. birželio 23 d. pasirašytą Kotonu, ypač į jo I priedo 8 dalį, kadangi: (1) 2004 m. kovo 22 d. 2527-ajame posėdyje ES Ministrų Taryba pritarė ES vandens infrastruktūros priemonės AKR šalims įdiegimui ir sutiko skirti 500 milijonų eurų sumą šiai vandens infrastruktūros priemonei iš sąlyginės 9-ojo PEF 1 milijardo eurų sumos. Ji taip pat sutiko skirti pirmąją 250 milijonų eurų išmoką iš sąlyginės 1 milijardo eurų sumos ir iki 2005 m. kovo 1 d. nuspręsti dėl antros 250 milijonų eurų išmokos dalies mobilizavimo bei likusių 500 milijonų eurų sumos iš sąlyginės 1 milijardo eurų sumos panaudojimą, atsižvelgiant į šalies strategijų vidurio laikotarpio apžvalgos išvadas ir į Tarybos iki 2004 m. pabaigos atliktą EPF veiklos rezultatų apžvalgą. Antroji 250 milijonų eurų išmoka buvo šitaip paskirstyta 9-ojo EPF Finansinio protokolo 3 dalyje nurodytiems paketams: 185 milijonų eurų suma – ilgalaikės plėtros paramos paketui, 24 milijonų eurų suma – regioninio bendradarbiavimo ir integravimo paketui ir 41 milijonų eurų suma – investicijų infrastruktūros priemonei. (2) Siekiant užtikrinti ES vandens iniciatyvos AKR šalims įgyvendinimą reikia paskirti bendrą 250 milijonų eurų sumą AKR vidaus bendradarbiavimo ištekliams iš ES Ministrų Tarybos skiriamų išteklių. Tačiau AKR–EB partnerystės susitarimo I priedo 3 dalies b punkte nurodytas regioninio bendradarbiavimo ir integravimo paketas jau išnaudotas. Todėl reikiami ištekliai turi būti pervesti iš Finansinio protokolo 3 dalies b ir c punktuose nurodytų nepaskirtų 9-ojo EPF ilgalaikės plėtros paketo ir investicijų infrastruktūros priemonės išteklių. (3) 2000 m. birželio 23 d. Kotonu pasirašyto AKR–EB partnerystės susitarimo 15 straipsniu įkuriama AKR–EB Ministrų Taryba, įgaliota pagal tą Susitarimą priimti sprendimus, NUSPRENDĖ: 1 straipsnis 226 milijonų eurų suma, susidedanti iš 185 milijonų eurų sumos iš 9-ojo EPF ilgalaikės plėtros paketo rezervo ir 41 milijonų eurų sumos iš 9-ojo EPF investicijų infrastruktūros priemonės, pervedama AKR vidaus išmokoms pagal regioninio bendradarbiavimo ir integravimo paketą bei panaudojama AKR–ES vandens infrastruktūros priemonei įdiegti. Tokiu būdu be 24 milijonų eurų sumos, jau paskirtos AKR vidaus bendradarbiavimui, antrai AKR–ES vandens infrastruktūros priemonės lėšų daliai bus skirta bendra 250 milijonų eurų suma. 2 straipsnis Remiantis AKR–EB partnerystės susitarimo IV priedo 13 straipsnio 2 dalimi, AKR Ministrų Taryba prašo Komisijos finansuoti AKR–ES vandens infrastruktūros priemonę iš AKR vidaus bendradarbiavimo ir skirti 1 straipsnyje nurodytas sumas. Priimta Briuselyje, [...]. AKR–EB Ministrų Tarybos vardu Pirmininkas [1] AKR–EB partnerystės susitarimas, pasirašytas 2000 m. birželio 23 d. Kotonu, Finansinis protokolas, I priedo 7 skyrius ir ES deklaracija dėl finansinio protokolo (XVIII deklaracija), pridėta prie AKR–EB partnerystės susitarimo. Vidaus susitarime (OL L 317, 2000 12 15) nurodoma, kad ši veiklos rezultatų apžvalga Komisijos pasiūlymu atliekama Tarybos 2004 m. [2] Komisijos tarnybų darbiniame dokumente SEC(2005) 242 šios reformos įvertinamos daug kokybiškiau, pavaizduojant struktūrinį kiekybiškai ir kokybiškai geresnių veiklos rezultatų pobūdį. [3] Devynioms šalims ŠSD negali būti pasirašytas programos pradžioje: Dramblio kaulo krantui, Pusiaujo Gvinėjai, Gvinėjai, Haičiui, Liberijai, Somaliui, Sudanui, Togui ir Zimbabvei. Penkiose mažose Ramiojo vandenyno šalyse apžvalga nebuvo atlikta, kadangi jos tapo naujomis Kotonu susitarimo Susitariančiomis Šalimis ir tik neseniai pradėjo gauti paramą iš EPF: Maršalo salos, Mikronezija, Nauru, Niujė ir Palau. [4] Finansinė pusiausvyra pasiekiama atsižvelgiant į pakoregavimus, padarytus šalių, kurioms nebuvo pranešta 9-ojo EPF suma arba ji buvo pranešta vėlai, paketuose, t.y., Sprendime C(2003)2471 nurodyti 242,6 milijonai eurų, skirti Haičiui, Liberijai ir Togui, ir vėlesnis 2004 m. rugsėjo mėn. EPF komitete patvirtintas grynas sumažinimas 96,8 milijonais eurų toms šalims, kurioms dar nepasirašytas šalies strateginis dokumentas. [5] KOM (2004)763, 2004 11 19. [6] Tarybos sprendimas 2004/289, 2004 3 22. [7] 2004 m. gegužės 6 d. AKR–EB Ministrų Tarybos sprendimas 1/2004 dėl devintojo Europos plėtros fondo ilgalaikės plėtros paketo rezervo ir 9-ojo EPF investicijų infrastruktūros išteklių panaudojimo, kad būtų sukurta AKR–EB vandens infrastruktūros priemonė. [8] Pagal AKR vidaus techninio bendradarbiavimo informacijos, ryšių ir vertinimo tikslais priemonės programą jau buvo paskirti 3 milijonai eurų. [9] 2003 m. gegužės 16 d. Jungtinės AKR–EB Ministrų Tarybos sprendimas 1/2003. [10] 2004 m. lapkričio 4 d. Tarybos dokumentas 13890/04 dėl 2004 m. spalio 26 d. AKR darbo grupės procedūrų rezultatų. [11] 2004 m. spalio 28 d. KOM(2004)711 dėl Energetikos iniciatyvos plėtros ir AKR šalių energetikos fondo įkūrimo. [12] 2004 m. vasario 12 d. KOM(2004)89 dėl žemės ūkio prekių grandinių, priklausomybės ir skurdo – pasiūlymas ES veiksmų planui. Taip pat žr. 2004 m. vasario 12 d. KOM(2004)87 dėl pasiūlymo dėl ES ir Afrikos partnerystės remiant medvilnės sektoriaus vystymąsi. [13] 2004 m. kovo 29 d. KOM(2004)208 dėl devintojo Europos plėtros fondo ilgalaikės plėtros paketo rezervo panaudojimo jau numatoma 45 milijonus eurų skirti AKR–ES veiksmų planui dėl žemės ūkio prekių remti. [14] ES 882/2004 reglamentas, papildantis esamą ES bendrą maistui skirtų teisės aktų reglamentą (ES 178/2002). [15] 2003 m. birželio 23 d. KOM(2003)316 dėl ES ir Afrikos dialogo bei dėl 2003 m. liepos 21 d. Bendrųjų reikalų ir išorės santykių tarybos (GAERC) išvadų. [16] 2004 m. lapkričio 19 d. KOM(2004)763 dėl Europos plėtros fondo (EPF), Sprendimų, išmokų ir įnašų, kuriuos turi sumokėti valstybės narės už 2004 ir 2005 m., įvertinimas bei sprendimų ir lėšų išmokėjimo prognozės 2006-2009 m. Užbaigus prognozuoti, paaiškėjo, kad dėl politinio ir ekonominio valdymo problemų EPF komitetas gali atidėti kai kurių didelių biudžeto, kelių ir reabilitacinių programų finansavimo pasiūlymų patvirtinimą po 2004 m. Dėl to įsipareigojimų sąmata 2004 m. gali būti beveik 250 milijonų eurų per didelė. Šį nestabilumą galima paaiškinti sezoniniu elementu, kuris, nors ir mažesnis, išlieka nepaisant įvairių pastaraisiais metais inicijuotų reformų, pagal kurias per pirmąjį pusmetį buvo parengta nemažai įsipareigojimų, „laukiančių“ sprendimo pasibaigus vasaros pertraukai, ir per paskutinįjį metų ketvirtį buvo priimta daug sprendimų dėl įsipareigojimų (2004 m. rugpjūčio pabaigoje įsipareigojimų dydis siekė daugiau kaip 45 % viso metų tikslo, palyginus su mažesniu kaip 25 % praėjusių metų vidurkiu). Dėl nedidelio sprendimų priėmimo atidėjimo įsipareigojimas gali būti nukeltas kitiems metams. [17] 2004 m. EuropeAid darbuotojų, dirbančių paramos AKR įgyvendinimo srityje, sumažėjo trečdaliu; šį sumažėjimą daugiau negu reikia kompensavo dėl decentralizavimo išaugęs delegacijų narių skaičius, tačiau ypatingai didelė darbuotojų kaita šiuo pereinamuoju laikotarpiu turėjo poveikį įprastiniam projekto ciklo įgyvendinimui. [18] 2004 m. spalio 25 d. 386-jame EPF komitete valstybės narės pasveikino Komisiją dėl šio integracinio požiūrio; iki 2005 m. vasario mėn., tikimasi gauti paraiškų didesnei kaip 500 milijonų eurų sumai. [19] STABEX lėšos nėra sudarytos iš griežtai buhalterinių išmokų. Tačiau jos įtraukiamos tam, kad pateikiami duomenys nesiskirtų nuo anksčiau pateiktų duomenų. Iš esmės toks perkėlimas turėtų būti paskutinis pagal šį instrumentą. [20] 2004 m. lapkričio 19 d. KOM(2004)763. 2004 m. pirmą kartą lėšų išmokėjimai labai atitiko Komisijos prognozes, sukeldami valstybės iždo problemų valstybėms narėms, nenumačiusioms biudžeto lėšų prognozuojamoms sumoms – žr. 2004 m. spalio 8 d. KOM (2004)647, Pasiūlymą dėl Tarybos sprendimo, nustatančio finansinį įnašą į EPF (trečioji įnašo dalis 2004 m.) . [21] Neigiami pervedimai VVC ir ŽŪVC atspindi poreikį pereinamojo laikotarpio priemonėms iš 8-ojo EPF, siekiant užtikrinti jų veiklos tęstinumą po Kotonu susitarimo ratifikavimo. [22] Prie šios sumos reikėtų pridėti 105 milijonų eurų specialią paramą Kongo Demokratinei Respublikai, patvirtintą 2003 m. liepos 21 d. Tarybos sprendimu. [23] Didžiausia 365 milijonų eurų suma buvo 2003 m. dėl nuolatinių pastangų sumažinti nenormalią likvidacinę vertę (t.y. tokią, kuri konkrečių projektų arba programų atveju nesikeitė kelerius metus). [24] 2003 m. balandžio 2 d. C(2003)1181 dėl AKR zonos dekoncentravimo finansavimo 2006–2007 m. [25] Pagal ilgalaikės plėtros priemonę liko 242,6 milijonų eurų nepaskirta atsarga, susidedanti iš sumažintų nepraneštų nacionalinių orientacinių programų šalims pagal 96 straipsnį – Komisijos sprendimas C(2003)2471. Tačiau ši suma buvo mobilizuota tam, kad būtų subalansuotas nacionalinis vidurio laikotarpio apžvalgos procesas, ir dėl to ji nebuvo įtraukta į ilgalaikės plėtros rezervą, bet buvo įtraukta į NOP. [26] OL L 317, 2000 12 15. [27] OL L 317, 2000 12 15. [28] 2004 m. lapkričio 4 d. Tarybos dokumentas 13890/04 dėl 2004 m. spalio 26 d. AKR darbo grupės procedūrų rezultatų. [29] 2004 m. rugsėjo 27 d. KOM(2004)610: Tarybos sprendimo pasiūlymas, pakoreguojantis 9-jo Europos vystymosi fondo finansinius išteklius po Timor-Leste Demokratinės Respublikos prisijungimo prie AKR ir EB bendradarbiavimo sutarties. [30] 2004 m. lapkričio 4 d. Tarybos dokumentas 13890/04 dėl 2004 m. spalio 26 d. AKR darbo grupės procedūrų rezultatų. [31] 2004 m. vasario 12 d. KOM(2004)89 dėl žemės ūkio prekių grandinių, priklausomybės ir skurdo – pasiūlymas ES veiksmų planui. [32] Šis reglamentas papildo 2002 m. sausio 28 d. Reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras. [33] 2003 m. birželio 23 d. KOM(2003)316 dėl ES ir Afrikos dialogo bei dėl 2003 m. liepos 21 d. Bendrųjų reikalų ir išorės santykių tarybos (GAERC) išvadų. [34] OL C [...], [...], p. [...]. [35] OL C [...], [...], p. [...].